28 Февраль 2020, 13:23\nЗәбир утты һүндереп, эш бүлмәһенән сығайым тигәндә генә телефон шылтыраны. Ир терт итеп ҡалды.\n— Ҡайтырға ваҡыт етһә, эшем эйәләре табыла торған, — тип үҙ алдына һөйләнде лә, утты яңынан ҡабыҙып, телефонға һонолдо.\n— Эйе, тыңлайым!\n— Хәйерле кис! — Сымдың икенсе осонда ойошма секретарының яғымлы тауышы ишетелде. — Зәбир ағай, һеҙҙе Флорид Әғзәмович үҙенә саҡыра. Хәҙер үк.\n— Әллә берәй мөһим эш килеп сыҡтымы? — Зәбир ҡыҙыҡһыныуын йәшерә алмай һорап ҡуйҙы. Әммә теге ҡыҙ ишетмәне, буғай, бәйләнеш өҙөлдө.\nЗәбирҙең йөрәге дөпөлдәп тибә башланы. Нимә булды? Ҡайтыр алдынан шеф ниңә саҡырта икән? Һуңғы арала тәртип боҙманы, шикелле. Ошо бөтмәҫ һорауҙар уның башын сүкене.\nЗәбир бында йылға яҡын эшләй. Коллективта иң йәш белгес. Шуға ла бүлектә гел уға бәйләнергә генә торалар. Олораҡ хеҙмәткәрҙәр ҙә оперативка һайын, берәй хәбәр һөйләһә, йәштәргә аҡыл өйрәтеп тамамлап ҡуя. Ул өгөт-нәсихәт һаман да Зәбирҙең ҡолағында сыңлаған кеүек:\n— Беҙ ҙә йәш булдыҡ, әммә эшкә ҡарата яуаплы инек...\n— Ҡуй инде, хәҙерге быуын аҡса тураһында ғына уйлап тик йөрөй.\nБигерәк инде! Шул тиклем философ булып ҡыланалар. Әйтерһең дә, үҙҙәре эшкә килгәндә күпте белеп, рәхмәткә генә тир түгеп йөрөгәндәр, тиерһең. Ә йәштәрҙең берәй етешһеҙлеген күрһәләр, ябырылырға ғына торалар.\nФлорид Әғзәмович ни өсөн саҡыртты икән? Һуңғы арала нимәне дөрөҫ эшләмәүе, ниндәй хата ебәреүе хаҡында иҫенә төшөрөргә тырышты.\nӘй, ҡәһәр һуҡҡыры! Шуны ла онотоп торсо әле! Кисә эштән ярты сәғәткә алдан һыпыртҡайны бит. Быны күрше бүлектән Гәрәй генә күрҙе. Ә уның күҙенә салындыңмы — бөттө! Гәрәй алдында артыҡ хәбәр һөйләргә ярамай, тип юҡҡа әйтмәйҙәр икән. Кисен ишетеп ҡалһа, таң атыуға ойошмала бөтәһе лә белә.\nБыл да шул Гәрәйҙең генә эшелер. Тимәк, тәким тишкән икән! Кисә уның мыҫҡыллы һөйләшеүенән үк ошаҡлаясағын төҫмөрләгәйне Зәбир.\n— Ҡустым, артығын эшләп ҡуйырмын тип ҡурҡаһыңмы? — тигәйне көлөмһөрәп.\nЗәбир, уны-быны уйлап тормайынса, яуапланы ла ҡуйҙы:\n— Ағай, минеке бит день за полтора!\nБылай тип әйтергә уның хаҡы бар ине. Ана, айлыҡ норманы үтәү ҡағыҙын ҡараһындар. Зәбир гел арттырып ебәрә. Ә Гәрәйгә был һүҙҙәр етә ҡалған. Шарҡылдап көлөп, кабинетына инеп киткәйне.\nЭшкә урынлашҡас та, Зәбир шул бәндәне өнәмәне. Йүнләп һөйләшә лә белмәй бит. Һәр һүҙендә мыҫҡыл, төрттөрөп ҡалыу, ауыртҡан урындан семетеү. Ни әйтәһең — эсе тулы этлек. Ни үҙенең рәтле эше юҡ. Иртәнән кискә тиклем ғәйбәт һатыуҙан бушамай. Бер ҡараһаң, Гәрәй бухгалтерияла сәй эсә йә келәт мөдире тирәһендә урала. Тик коллектив йыйылышта үҙгәрә лә ҡуя. Шул тиклем матур итеп телмәр тота, әйтерһең дә, былбыл һайрай. Теле телгә йоҡмай суҡынсыҡтың. Имеш, эш һөҙөмтәлерәк булһын өсөн яңынан-яңы алымдар уйлап табырға кәрәк. Ә беҙҙә күптәр эшенә өҫтән-мөҫтән ҡарай, фәлән дә төгән. Үҙенең ни өсөн гелән айлыҡ норманы үтәй алмауына яуабы ла әҙер:\n— Мин һан артынан ҡыумайым, тауарҙың сифатлы булыуын хәстәрләйем...\nГәрәй етештергән тауарҙың сифатын әйтһәң, тауыҡ көлөр! Эшләй белеү — талант, ә эшләгән булып ҡыланыу — сәнғәт, тип юҡҡа әйтмәгәндәр икән! Күрәһең, Гәрәй сәнғәттең был төрөн үтә лә яҡшы үҙләштергән...\nШулай уйлана биреп яйлап ҡына атлай торғас, Зәбир етәксе кабинетына килеп еткәнен һиҙмәй ҙә ҡалды. Хәҙер ниндәйерәк һөйләшеү буласағын күҙ алдына килтереп, быуындары ебене.\n— Ҡалай яй йөрөйбөҙ! Шәберәк инде! — Йәш кенә секретарша Зәбирҙе ҡабаландырып индереп ебәрҙе.\nЕтәксе бер кемде лә күрмәмешкә һалышып, башын да күтәрмәй нимәлер яҙа-һыҙа.\n— Мин килдем, Флорид Әғзәмович, — Зәбирҙең тауышын ишеткәс, түрә башын күтәрҙе. Һин баҫып торма, тигәндәй үҙенең өҫтәле янындағы ултырғысҡа ымланы. Зәбир ултырҙы. Йөрәге һаман да дөп-дөп тибә, әйтерһең дә, хәҙер атылып сығырға тора.\n— Шунан, эш нисек бара? — Флорид Әғзәмович берсә хеҙмәткәргә, берсә алдындағы ҡағыҙҙар өйөмөнә ҡарап алды.\n— Былай бара ул, — шунан башҡа яуап таба алманы.\n— Һине саҡыртыуымдың етди сәбәбе бар бит әле, — быны ишеткәс, Зәбирҙең йөрәге жыу итеп ҡалды. Гәрәй, ҡәһәрең, тәким еткергән тип уйлап ҡуйҙы. Үҙенең ғәйебен тойоп, бер һүҙ ҙә әйтә алманы. Етәксенең күҙенә ҡарамаҫ өсөн, стеналағы сәғәткә төбәлде.\nФлорид Әғзәмович креслоһынан тормайынса ғына һүҙен дауам итте:\n— Иртәгә командировкаға барам. Һине үҙем менән алам. Уйланым-уйланым да, һинән дә ҡулайыраҡ кешене тапманым. — Зәбир ишеткәненә ышана алмай торҙо. Елкәһенән бер тоҡ ташты алып ырғыттылармы ни! Ауыҙы йырылып китте. Шулай ҙа етәксеһенең һүҙен бүлдерергә ҡыйманы. — Берәүһе, кескәй балам бар, тип һылтана, икенсеһенең ҡатыны ирен ҡайҙа ебәргәндәрен төпсөнөп теңкәне ҡорота.\nЗәбир шатлығынан урынынан килеп торғанын да һиҙмәне, теле лә асылып китте.\n— Һо-о-о, Флорид Әғзәмович! Юл йөрөү миңә бер ҙә ҡыйын түгел! Барам...\n— Бик шәп, улай булғас. — Етәксенең дә ауыҙы йырылды. — Тимәк, иртәгә Таулы районына юлға сығабыҙ!\n— Таулы районына?! — Был хәбәр ысынмы, тигәндәй яңғыраны.\n— Эйе, шунда. Ниңә иҫең китте әле?\n— Һуң минең кәләш бит шул райондан, — тине ғорурланып Зәбир. — Ул яҡтарҙы күптән күргән юҡ ине. Үҙегеҙ беләһегеҙ бит инде, Таулыға барып етеү — оло бәлә.\n— Ә-ә, бына кәләшеңдең тыуған яғын да күреп ҡайтырбыҙ. Район хакимиәте башлығы менән һөйләшеп ҡуйылған. Ул беҙҙе төшкә ҡарай көтәсәк. Шуға иртә менән сығыу хәйерлерәк. — Һин берүк һуңлай күрмә тигәндәй, Зәбиргә ҡарап ҡуйҙы, — таңғы алтыла ишек төбөндә көтөп торорһоң!\n— Ярай, ярай, Флорид Әғзәмович.\n— Йәштәр өсөн төн ҡыҫҡа була, тиҙәр. Һин шулай ҙа йоҡоңдо туйҙырып, алтыға килеп ет. Килештекме?\nЕтәксеһенең шуҡлығынан Зәбирҙең күңеле тағы ла күтәрелеп китте.\n— Әйткән һүҙ — атҡан уҡ! — Ҡайҙандыр халыҡ мәҡәле лә иҫенә төштө.\nБөгөнгә хуш тигәндәй, башын һелкте лә Флорид Әғзәмович йәнә ҡағыҙҙарға текәлде.\nКабинеттан Зәбир ҡыуанып сыҡты. Бына ниндәй ниәт менән саҡыртҡан икән! Ә ул, һантый, Гәрәй тураһында нимә генә уйлап бөтмәне. Хеҙмәттәше хаҡында насар фекер йөрөткәне өсөн Зәбирҙең үҙенә уңайһыҙ булып китте.\nАвтобуста ҡайтҡанда ла уның бөтә уйы иртәгәһе сәфәр хаҡында ине. Бына күр ҙә тор, ошо турала Сәлимәһенә әйтһә, ышанмаған булыр әле:\n— Ҡуйсы, Зәбир, буш хәбәр менән нәфсене аҙҙырма, — тиер һөйөклөһө. Билләһи, Сәлимә ышанмаҫ. Улар бит һуңғы тапҡыр Таулы районына көҙ генә ҡайтҡайны. Ҡәйнәһенә бәрәңге алышҡайнылар. Шунан бирле барып булманы. Яңы йыл байрамдарында ла кәләшен эшкә саҡыртып бер булдылар. Табиптың тормошо шул инде. Ауырыуҙар ял үткәнен көтөп тора алмай. Әсәһен күптән күрә алмағанға бигерәк тә Сәлимәһе борсола. Ҡышты яңғыҙы нисек сыға икән, утыны бөткәндер, һыу ташырға ла кешеһе лә юҡ тип өтәләнә. Кәләше өҙгөләнгәс, Зәбир ҙә үҙен уңайһыҙ тоя. Ни машиналары юҡ. Автобус тигәндәре ул яҡҡа һирәк йөрөй, йә бөтөнләй булмай ҙа ҡуя. Һәм бына һиңә мә: бирәм тигән ҡолона сығарып ҡуйыр юлына! Зәбир, иртәгәһе көндөң нисек үтәсәген күҙ алдына килтереп, татлы хыялдарға сумды.\nТаңғы алты тулыр-тулмаҫ элек кәләше менән ишек төбөндә торорҙар әле.\n— Ну, Зәбир, башлыһың да инде, — тиер уларҙы күргәс етәксеһе. — Беҙҙә барыбер ике урын буш. Кәләшеңде үҙең менән алып шәп иткәнһең. Бер ыңғайы ҡәйнәңдең хәлен дә белеп китерһегеҙ. Үҙем кисә, кәләшеңде лә ал тип әйтергә онотҡанмын. Шуға үкенеп йөрөгәйнем әле.\nШунан Флорид Әғзәмович алға ултырыр, ә Зәбир Сәлимәкәйе менән артҡы яҡтан урын алырҙар. Һөйгәне иркәләнеп башын уның яурынына һалыр ҙа ойоп китер...\nТаңғы алты тулыр-тулмаҫ улар ойошмаға килеп тә етте. Тышта һыуыҡ ине, йылыла торайыҡ тип, вахтаға инделәр. Бына хәҙер ойошма етәксеһен шоферы алып килер ҙә, Зәбир менән Сәлимә машинаға ултырыр. Шунан елдерәсәктәр!...\nБарыһы ла улар уйлағанса килеп сыҡты. Сәлимә эштән көн алды, шуға ла шатлығынан нимә эшләргә лә белмәй. Берсә балалар кеүек ире менән уйнап маташа, уны ҡытыҡлап та ала. Нимәнелер онотманыҡмы тигәндәй, сумкаһын барлай башлай.\nЗәбир тәҙрәнән күҙен алмай. Етәксе килеп етһә, уны көттөрөп тороу килешкән эш түгел.\n— Ана, ҡап-ҡара төҫтәге "Волга" күренде. Флорид Әғзәмович килә! — тине Зәбир, йылмайып. — Машина китеп бармаһын тигәндәй, улар, күстәнәс тулы ауыр йөктәрен тотоп, тышҡа йүгереп сыҡты.\nБыларҙы күргәс тә, етәксе машинаның алғы тәҙрәһен төшөрҙө:\n— Һаумыһығыҙ! — тинеләр икеһе лә бер тауыштан.\n— Әйҙә, йәһәтерәк ултыр! — Түрә Сәлимәне бөтөнләй күрмәгәндәй бойороҡ бирҙе. Зәбир алдан уҡ кәләшен алып барыу хаҡында килешмәгәне өсөн уңайһыҙлана биреп һүҙ башланы:\n— Флорид Әғзәмович, мин Сәлимәмде лә алғайным. Буш урын бар бит. Күптән әсәһен күргәне юҡ.\nФлорид Әғзәмович күҙҙәрен аҡайтып ҡарап ҡуйҙы. Эш ниҙә икәнен аңлағас, шунда уҡ йөҙө үҙгәрҙе. Берсә Сәлимәгә, берсә Зәбиргә асыулы ҡараш ташланы. "Килештерҙең, былай булғас" тигәндәй, тамаҡ ҡырып алды.\n— Ҡыҙыҡ ҡына ошо йәштәр. Уйҙарында гел шәхси мәнфәғәт. Әбей-һәбейҙәргә инеп йөрөргә ваҡытым барҙыр шул. Мине башлыҡ көтә!\nЕтәксеһенең был ҡыланышына Зәбиргә кәләше алдында уңайһыҙ булып китте.\n— Беҙгә район үҙәгенә барып етһәк тә хуш, — йылмайырға тырышып, Сәлимә һүҙгә ҡушылды. — Ауылыбыҙ үҙәктән алыҫ түгел ул. Унда үҙем барып етермен.\n— Алыҫмы-юҡмы — унда минең эшем юҡ, — ҡабаланыуҙарын белдереп, етәксе сәғәтенә ҡарап ҡуйҙы. — Әйҙә, ваҡытты һуҙмайыҡ. Юл ыңғайы тағы ике кешене ултыртып алырға кәрәк. Улар менән алдан килешелгән. Һеҙҙе, һеңлем, бер нисек тә алыу мөмкинлеге юҡ. Урын юҡ!\nСәлимәнең йөҙө үҙгәрҙе. Бар хыялдары селпәрәмә килгәнгә, бына-бына күҙ йәше бәреп сығыр төҫлө. Ә Зәбирҙең ғәрләнеүе алҡымына килеп тығылды! Кәләше алдында шул тиклем мәсхәрәгә ҡалды бит. Етәксеһе менән алдан килешмәйенсә, тот та кәләшен алып кил. Ә машинала урын юҡ. Исмаһам, нисә кеше барасаҡ, тип алдан һорамаған. Хәҙер кәләшенең күҙенә нисек ҡарамаҡ кәрәк! Был тиклем дә оятҡа ҡалғаны булмағайны.\n— Әйҙә, Зәбир, ҡуҙғалдыҡ! — Флорид Әғзәмович уға, артҡа ултыр, тип ҡулы менән ишараланы. — Ә һеҙ, һеңлем, ғәйепкә бөкмәгеҙ!..\nЗәбир, күҙенә лә ҡарамайынса, һөйөклөһөн ҡосаҡланы ла битенән үпте. Машинаның артҡы ишеген асҡас, көскә-көскә телгә килде:\n— Көймә, зинһар, йәнем. Барырбыҙ әле ошо арала, — Зәбирҙең ултырыуы булды, машина ажғырып урынынан ҡуҙғалды.\nҠайҙа барырға, нимә эшләргә белмәй шаңҡып, Сәлимә юл уртаһында ике сумкаһын күтәреп ҡалды.\nЗәбир оҙаҡ ҡына шым барҙы. Етәксеһенә нәфрәтенән сыҙай алмай ултырҙы. Әгәр Флорид Әғзәмович йәштәше булһа, билләһи, осора һуғыр ине. Ә былай етәксеңә нисек ҡул күтәрмәк кәрәк. Шунда бер урын йәл инеме? Әгәр теләге булһа, дүртәүләшеп булһа ла артҡы яҡта һыйырҙар ине әле!\nЮҡҡа ултырып киткәнмен, тип үкенде. Барһын ине әйҙә үҙе. Тауарҙы нисек ҡулланырға кәрәклеген шундағы башлыҡҡа аңлата алмай, йыйып күрһәтә белмәй оятҡа ҡалыр ине. Сәлимәһен ҡалдырғанына үҙен юл буйына һүкте лә һүкте Зәбир. Флорид Әғзәмович нимәлер һораһа, "эйе" йәки "юҡ" тип кенә яуап ҡайтарҙы. Юлда ике кешене ултыртып алырға тейешбеҙ, тигән хәбәре лә буш булып сыҡты. Бер кемде лә алманылар. Тимәк, машинаһын йәлләне, тип, тештәрен ҡыҫып, үҙ алдына һөйләнеп ҡуйҙы егет.\nБындай хәлдән һуң уға Флорид Әғзәмовичтың һәр һүҙен ишетеү үҙе бер яза кеүек тойолдо. Тоноҡ тауышы, шоферға бер туҡтауһыҙ мыжып килеүе Зәбирҙең асыуын көсәйтте генә. Төш етеүгә улар район хакимиәтенә килеп еткәйне. Алдан уҡ, Флорид Әғзәмовичтың ҡушыуы буйынса, Зәбир багажниктан ауыр йәшникте алды ла етәксеһе артынан эйәрҙе.\nФлорид Әғзәмовичтың аҙымдарынан уҡ түрәлеге күренеп тора. Дәрәжәһен белеп кенә баҫа. Берсә туҡтап ҡалып, ян-яғына ҡарап ҡуя. Шунан, сәхнәгә күтәрелгәндәй, етеҙ аҙымдар менән башын ғорур күтәреп алға ынтыла. Ә Зәбир уның көсөгө кеүек, ауыр йәшник күтәреп, арттан тәнтерәкләй.\nИшек төбөндә ҡаршы алыусы булманы, әммә Флорид Әғзәмович кәйефен төшөрмәне, туп-тура башлыҡтың ҡабул итеү бүлмәһенә юлланды.\n— Ә, килеп еттегеҙме? — Ҡунаҡтарҙы күргәс, секретарь ҡыҙ урынынан торҙо. — Юл арытҡандыр, моғайын?\nЯғымлы тауышты ишеткәс, Флорид Әғзәмовичтың эсенә йылы йүгерҙе.\n— Көн нисектер боҙолдо ла китте, — тип, форсаттан файҙаланып, зарланып ҡуйҙы ул. — Әммә яҡын дуҫтарға барыр өсөн ел дә, ямғыр ҙа ҡамасауламай. Елеп килеп еттек, тиһәң дә була.\nБеҙ башлыҡтың бүлмәһенә үтәйек әле тигәндәй, ҡулы менән ишеккә ымлап ҡуйҙы.\n— Ғәфү итегеҙ, көтөлмәгән хәл килеп сыҡты бит әле, — секретарь ҡыҙ аҡланырға тырышты. — Башлыҡты бик мөһим эш буйынса Өфөгә саҡыртып алдылар...\n— Бына һиңә мә! — Флорид Әғзәмовичтың ауыҙы ослайып китте. — Беҙ бит алдан килештек!\n— Мин һеҙҙе аңлайым. Әммә уны юғарынан саҡырттылар. Шунан һеҙҙе иҫкәртәйем тип шылтыраттым, тик секретарығыҙ, күптән юлдалар, тине.\n— Бәрәкәт! — Ойошма етәксеһе, асыуланып, ҡулындағы папкаһын өҫтәлгә шап иттереп бәреп ебәрҙе. — Алыҫ араға ҡысынып йөрөйөмдөр шул! Килешкәнсә бер нисә тауарҙың төрөн дә алып килгәйнем. Һеҙҙең районға хужалыҡ өсөн бик кәрәкле әйбер ул, белгегеҙ килһә!\n— Уныһын беләм. Хакимиәт башлығы договорығыҙҙы һәм тауарҙы ҡалдырырға ҡушты. Борсолмағыҙ, ул мәсьәлә ыңғай хәл ителәсәк. Тик башлыҡ үҙе бөгөн булмай.\nФлорид Әғзәмовичтың барлыҡ уй-ниәте юҡҡа сыҡты. Район башлығы менән гәпләшеп сәй эсерҙәр, сер уртаҡлашырҙар, тип уйлағайны. Үҙе менән алған коньякты ла йотоп алһалар, эштәре харап шәп китәсәгенә шиге юҡ ине. Башлыҡ үҙендә ҡуна ҡалдырыр тип тоҫмаллағайны. Бына һиңә!\nУлар йәшникте һәм килешеү ҡағыҙын ҡалдырҙы ла урамға сыҡты. Ойошма етәксеһенең һөмһөрө ҡойолғайны. Йәш белгес алдында уңайһыҙ хәлгә ҡалғаны өсөн оялды. Исмаһам, берәр сынаяҡ сәй эсерергә лә баштары етмәне бит. Ә был район үҙәге булып торған ҡасаба һиңә Өфө түгел — аҙым һайын буфет юҡ.\nАсығышып, кәйефһеҙләнеп ҡайтыр юлға сыҡтылар. Хәйерсегә ел ҡаршы тигәндәй, көн дә шәптән түгел. Һепертмә буран күҙҙе асырға ла ирек бирмәй. Юлды көрт күмә лә ҡуя. Тирә-яҡ ап-аҡ. Ун саҡрым үттеләрме-юҡмы, шофер машинаны туҡтатты:\n— Бындай шарттарҙа кире ҡайтып етеү мөмкин түгел!\nФлорид Әғзәмович көрһөнөп ҡуйҙы:\n— Ней, был яҡта туғандар юҡ...\nЗәбир берәй һүҙ әйтмәҫме, тип уйланы үҙенсә. Ә хеҙмәткәре үпкәһен һаман онотмағайны. Етәксеһенең әйткәненә ҡылы ла ҡыбырламаны уның.\n— Зәбир, һинең ҡәйнәң ошо яҡтан бит, — етәксеһе, хәйләкәр генә йылмайып, артҡа боролдо. — Әллә шунда ғына ҡунайыҡмы? Был тирәлә, исмаһам, ҡунаҡхана ла юҡ. Буранда ҡайтыуы ла ҡурҡыныс.\n— Әллә... — Һеҙ бит әбей-һәбейгә инеп йөрөргә ваҡыт юҡ, тигәйнегеҙ, ә хәҙер үҙегеҙ инәләһегеҙ, тип тә өҫтәп әйткеһе килде, тик һуңғы мәлдә генә телен тыйҙы.\n— Юл хәлен белеп булмай шул, ҡустым, — Флорид Әғзәмовичтың ялбарыулы мөрәжәғәт итеүе ят тойолдо. — Ҡалайтаһың инде, был осраҡта һин генә ҡотҡара алаһың...\nЕтәксеһенең үтенесен кире ҡаҡманы Зәбир. Үҙенең дә ҡәйнәһен күргеһе килә бит.\n— Әйҙә, улай булғас, — тине, шоферҙың терһәгенә төртөп. — Нисек барырға икәнен күрһәтермен. Ярты сәғәтлек юл...\nМашина кире боролдо ла туп-тура Сәлимәнең тыуған ауылына табан елдерҙе...\nИке тәҙрәле бәләкәй генә йорттоң алдына килеп туҡтағас, Флорид Әғзәмович аптырап ҡарап ҡуйҙы:\n— Ҡәйнәң ошонда йәшәмәйҙер...\n— Ошонда. — Зәбирҙең тауышы көрәйеп китте. — Килеп еттек, әйҙәгеҙ, инәйек.\nФлорид Әғзәмович теләр-теләмәҫ кенә машинанан сыҡты. Тауыҡ кетәгендәй генә өйгә инергәме-юҡмы тигәндәй, йөҙөн сирыштырҙы. Ошондай йортҡа инеүҙән дәрәжәһе кәмер кеүек тойолдо уға.\nШул саҡ ҡаршыларына фуфайка кейгән әбей йүгереп сыҡты. Ҡунаҡтарҙы күреү һөйөнөсө йөҙөндә балҡый.\n— О-о, ҡунаҡтар килгән икән, — тип тәүҙә Зәбирҙе ҡосаҡлап, арҡаһынан тупылдатып һөйөп алды. — Кейәү балаҡайым килеп төшкән!\n— Һаумы, ҡәйнәм. Эйе, бына Таулы яҡтарына эш буйынса килдек. Шунан һиндә туҡталып китергә булдыҡ.\n— Бик яҡшы иткәнһегеҙ, әтеү яңғыҙыма күңелһеҙ булып тора ине. — Әбей ситтән генә күҙәтеп торған иргә иҫәнләшәм тип ике ҡулын һуҙҙы. — Һеҙ кейәүем менән бергә эшләйһегеҙҙер?\nМашинала килгәндәр араһынан иң дәрәжәле кеше менән таныштырырға онотҡанына Зәбир ҡыҙарып китте.\n— Ә-ә, ҡәйнәм, онотоп торамсы. Таныш булығыҙ: мин эшләгән ойошманың етәксеһе — Флорид Әғзәмович.\n— Ә был — минең шофер. — Машинаның тәгәрмәсен тибеп тикшереп йөрөгән ир менән етәксе үҙе таныштырҙы.\n— Бик хуп, бик хуп. — Бына таныштыҡ та тигәндәй, әбей барыһына ла йылмайыулы ҡараш ташланы. — Әйҙәгеҙ, өшөп тормайыҡ, инәйек.\nҒәлимә әбей шыжлатып сәй ҡайнатып ебәрҙе. Күпертеп бешергән ҡаласын телде. Йәйен үҙе эшләгән майын, еләк ҡайнатмаһын өҫтәлгә ҡуйҙы, матур ғына сынаяҡтарға һөтләп сәй яһаны. Өй эсенә тәмле еҫ таралды.\nСәй эсеп ултырғанда ҡунаҡтар ауылдағы тормош менән ҡыҙыҡһынған булды. Әбей бер ҙә зарланыр кешегә оҡшамаған. “Аллаға шөкөр”, “рәхмәт төшкөрө”, “булғанына ризабыҙ”, тип кенә яуаплап торҙо.\n— Ә Сәлимә ниңә һеҙҙең менән килмәне? – тип һорап ҡуйҙы Ғәлимә әбей. — Зәбир, нимә тип яуап бирергә белмәй, ҡырын ғына етәксеһенә ҡарап ҡуйҙы.\n— Үҙең беләһең бит, ҡәйнәм, — ниндәй сәбәп табырға тип, Зәбир аптырашта ҡалды, — килер ине лә шул, эшенән ебәрмәнеләр...\n— И-и, балаҡайымды! Күптән күргән юҡ шул. Һағындым ҡыҙымды.\nФлорид Әғзәмович бер һүҙ ҙә өндәшмәй, икмәккә май һылап, ашана бирҙе. Өйҙәге йыһаздарға ла күҙ йүгертеп ала. Бер тимер карауат, бер урындыҡ, өҫтәл һәм һауыт-һаба өсөн кәштә. Китаптар, төрлө гәзит-журнал матур ғына итеп тәҙрә төбөнә теҙеп ҡуйылған. Бәләкәй генә өйҙө икегә бүлеп ҙур мейес тора. “Дә-ә, был ҡарсыҡ фәҡир генә йәшәй икән”, — тип эстән генә уйланы етәксе.\nҠунаҡтарға сәй эсергәс, Ғәлимә әбей йәһәтләп аш бешерергә ҡуйҙы. Зәбир шофер менән мунса яғырға сығып китте. Ә Флорид Әғзәмович, һыуыҡ тейеүҙән ҡурҡып, тышҡа сығып торманы.\nАралашыуға сарсаған әбей ҡунаҡ менән иркенләп һөйләште.\n— Бына шулай, ҡустым, өс бала үҫтерҙем яңғыҙым, — тине, стеналағы фотоларға күрһәтеп. — Ана, хәҙер бөтәһе лә университет бөттө. Һәр кеме үҙаллы тормошта, ейән-ейәнсәрҙәрем бар, Хоҙайҙың рәхмәтенә күрә...\n— Ошо өйҙә өс бала менән?!. — Флорид Әғзәмовичтың ғәжәпләнеүе сикһеҙ ине.\n— Һыйҙыҡ, ҡустым. Аллаға шөкөр, хәҙер ҙә йәйен ҡыҙҙарым кейәүҙәре, балалары менән килһә, унауҙан ашып китәбеҙ. Бөтәбеҙгә лә урын етә.\nИшеткәненә ышанмай, ҡунаҡ йәнә күҙ йүгертеп алды:\n— Ҡыҙыҡ икән. Бында бер кешегә лә тығыҙ...\n— Күңелең киң булһа, урын табыла ул, ти торғайны боронғолар. — Халыҡ мәҡәлен әйтте лә әбей хәтирәләргә бирелеп китте. — Мин бына балаларыма ла гел шулай тип тылҡып торҙом. Бер ҡасан да кешегә ашты ла, урынды ла йәлләмәһендәр. Күңеле киңдең урыны ожмахтың түрендә була, тиҙәр. Беҙҙең ауылдан тағы егерме саҡрым алыҫлыҡта Мөхәмәт тигән ауыл бар. Төпкөл инде. Унда йүнле юл да юҡ, машина-фәләне лә бик һирәк йөрөй. Ана шул төпкөлдән күптәр район үҙәгендәге гыпытыуҙа уҡый. Ял булһа, ҡайта алмай бер булалар. Беҙҙең ауылға тиклем әле килеп етәләр, ә теге яҡҡа бер нәмә лә юҡ. Торалар, бахырҙар, ике-өс бала юл буйында күшегешеп. Эңер төшә башлай. Уларҙың бында ҡуныр кешеһе лә юҡ. Бына мин шул балаларҙы үҙемә алып ҡайта инем. Тамаҡтарын туйҙырып, йоҡлатып сығарам. Ошо ғәҙәтемде балаларыма ла һеңдерҙем.\nТеге тимер карауаттағы төрлө төҫтәге түшәктәрҙе күргәс, Флорид Әғзәмович түҙмәйенсә барып тотоп ҡараны:\n— Үҙегеҙ эшләнегеҙме, апай?\n— Юҡсы. Сәлимәмдең ҡулдары алтын. Был — уның яратҡан карауаты. — Ҡыҙының уңғанлығы менән ғорурланып, уның ҡул эштәрен күрһәтә башланы. — Бына шул юрғандағы тышлыҡты ла үҙе биҙәне, яҫтыҡты ла Сәлимәм ҡаҙ мамығынан үҙе эшләне. Ауылға ҡайтһа, гелән ошо карауатта йоҡлай.\nҠунаҡтар мунсанан сығыуға, Ғәлимә әбейҙең ашы бешеп өлгөргәйне. Өйгә тәмле еҫ таралды. Тегеләр, бер аҙ һыуынып алғас, өҫтәл янына ултырҙы. Әбей аш һалды, ҡорот ҡуйҙы. Шунан мейес артынан шешәһен дә килтереп сығарҙы.\n— Утын быстырыр өсөн алғайным, — тигән булды, аҡланып. — Хәҙер шунһыҙ эшләмәйҙәр бит. “Инәй, шуның бармы, хәл юҡ”, — тип һораналар.\nЗәбир шешәнең бөкөһөн ҡайырып асты, теүәл генә итеп бөтәһенә лә ҡойоп сыҡты. Әбей генә тотманы.\n— Танышыу хөрмәтенә, — тип тост әйтте Флорид Әғзәмович. Шунан “гөлп” итеп һауытты түңкәреп тә ҡуйҙы.\nҠоя белмәйһең тип, һауытты етәксе кеше үҙ ҡулына алды. Тултырғансы ҡойҙо. Йәнә тост яңғыраны. Ҡыҙмаса булып алғас, Флорид Әғзәмовичтың күңеле күтәрелеп китте, аяғүрә баҫып йыр һуҙып ебәрҙе:\n“Ҡайҙа ғына барма дуҫ-иш кәрәк,\nҠаршы сығып атың бәйләргә...”\n...Эт өрөүгә Ғәлимә әбей тертләп уянып китте. Ҡунаҡтар рәхәтләнеп йоҡлай. Берәүһе лә тышҡа сыҡмаған. Кем йөрөй икән төн уртаһында? Бына берәү ишек алдына килеп баҫты. Ныҡ итеп шаҡыуы ишетелде. Әбей соландағы утты яҡтыртты. Фуфайкаһын ғына эләктерҙе лә тышҡа ынтылды.\n— Кем йөрөй унда?\n— Әсәй, мин!..\nИшекте асып ебәрһә, дер ҡалтырап Сәлимәһе тора. Ҡыҙы тиҙерәк йылыға инә һалды. Күстәнәс тулы сумкаларын иҙәнгә ҡуйҙы ла, ҡулдарын йылытырға тырышып, мейескә терәне.\n— Ир, имеш! — Боҫланып бөткән сәсен һыйпап ҡуйҙы Сәлимә. — Исмаһам, мине яҡлап бер һүҙ әйтһәсе. Мәмәй!..\nҒәлимә әбей, эш ниҙә икәнен аңларға тырышып, төпсөндө:\n— Тыныслан, балаҡайым, нимә булды?\n— Әй, былай ғына әйтәм... — Сәлимә ҡулын һелтәне. — Ярай әле, яҡшы кешеләр осраны. Ауылға тиклем алып килделәр.\nҒәлимә әбей бер нәмә лә аңламаны. Ахырҙа:\n— Шымыраҡ бул, балам, ҡунаҡтарҙы уятаһың, — тине.\nСәлимә һиҫкәнеп китте:\n— Ниндәй ҡунаҡтар?\nМейес өйҙө уртаға бүлеп торғанға күрә, инеү менән теге яҡты күреп булмай. Сәлимә башта бер кемде лә шәйләмәне.\n— Ана! — Ҡулы менән ишараланы әсәһе. Төпкә үткәйне, күргәненә “аһ” итте. Уның яратҡан карауатында бер ғәйепһеҙ сабый кеүек мыш-мыш итеп Флорид Әғзәмович йоҡлап ята. Сәлимәнең яҫтығына башын һалған, уның юрғанына уранған.\nСәлимә һаҡ ҡына аҙымдар менән төпкә үтте лә иҙәндә ятҡан Зәбиренең юрғанын рәтләп ябып ҡуйҙы...


Ер эше – иң ауыры\n3 Декабрь 2021, 10:55\nИң ҙур хыялым тормошҡа ашһа...\nҺүҙҙе алыҫтан, бала саҡ хәтирәләренән, башлағым килә. Райондың һәр хужалығында тиерлек – йәшелсә, ә ҡайһы берҙәрендә хатта емеш-еләк баҡсаһы булды. Колхоз-совхоздар кәбеҫтә, ҡыяр, кишер, сөгөлдөрҙө күпләп үҫтерер ине. Шуғалырмы, әллә әүәл-әүәлдән башлыса малсылыҡ менән йәшәргә күнеккәнгәме, ихата янындағы баҡсаһына халыҡ бигүк иғтибар бирмәне.\nКартуфты, әлбиттә, күпләп үҫтерҙеләр, ә башҡаһын арзан ғына хаҡҡа хужалыҡтан һатып ала торғайнылар. Магнитогорск ҡалаһы ла эргәлә генә: белештәр беҙҙе емеш-еләккә “күмә”, ә үҙҙәре май, ит, йомортҡа тейәп ҡайта. Хәтеремдә, Украина яҡтарынан Рауил ауылына ҡасандыр килен булып төшкән Аксинья әбейҙе (уны бөтәһе лә Әнисә тип йөрөттө) тиргәр инеләр, йәнәһе, тотош ауылды бер үҙе кафырға әйләндергән, хәҙер рауилдар баҡса үҫтереп маташа.\nМин иһә яҙҙарын өй эргәһендә ап-аҡ сәскәгә күмелеп ултырған алмағастар һәм сейәләр хаҡында хыяллана торғайным. Ете йәштәрҙә булғанмындыр, дүрт йәшлек ҡустым менән өс йәшлек һеңлемде эйәртеп, Сура ҡойоһо яғына сығып киттем. Мең бәлә менән бәләкәй генә әлморон (гөлйемеш) ҡыуағы ҡаҙып алып ҡайттыҡ та текмәгә ултырттыҡ. Өй алдындағы кескәй генә баҡсаны шулай атай инеләр. Олатайым ҡайҙандыр муйыл ҡыуаҡлығы ҡаҙып алып ҡайтып бирҙе, уны ла урынлаштырҙыҡ... Баҡсасылыҡта был минең тәүге тәжрибәм ине.\n...Таҡһыр тигән бәләкәй генә ауылға килеп төпләнеүемә лә ун йылдан ашыу ғүмер үтеп киткән. Ул арала байтаҡ емеш ағасы, еләк үҫтереп өлгөрҙөм, йәшелсәнең һәр төрлөһөн ултыртырға тырышам. Йорт тирәһендәге майҙандың бик ҙур булмауы сәбәпле, бығаса бары тик картуф сәселгән ун ике сутый самаһы ерҙе лә “үҙгәртеп ҡорҙом”: һырғанаҡ, аҡ һәм ҡара ҡарағат, крыжовник, айыу баланы, ҡытай сейәһе, балан кеүек ҡыуаҡлыҡтар, сейә плантацияһы, еләклек булдырҙым. Ошонда уҡ ҡыяр һәм помидор, башлы һуған һәм кәбеҫтә, сөгөлдөр һәм кишер, ҡыҫҡаһы, утыҙ бер төрлө йәшелсә һәм тәмләткес үләндәр үҫтерәм. Ә инде алмағас, слива, ҡурай еләге, ҡара ҡарағат өй яны баҡсаһында ла күкрәп үҫә. Мал-тыуар аҫрағанда мал сөгөлдөрө лә сәстем. Һыйырҙар уны бигерәк яратып ашай, һөтө лә ҡуйы була. Кәзә-һарыҡҡа был аҙыҡ бик оҡшап етмәй. Ташҡабаҡ, ҡабаҡ һәм патиссон сәсмәй ҡалғаным юҡ, кеше организмы өсөн үтә лә файҙалы булыу өҫтөнә был йәшелсә төрҙәре ҡош-ҡортҡа тәғәйенләнгән емде экономияларға мөмкинлек бирә.\nАуылда баҡса һөйөүселәр йыш ҡына үҙ-ара тәжрибә уртаҡлашабыҙ, үҫенте, орлоҡ менән алыш-биреш итәбеҙ. Мин үҙем үҫтергән емеш-еләк, йәшелсә менән баҙарға йөрөй алмайым, сөнки Асҡар йә Магнитогорскиға сығыу өсөн шәхси транспорт кәрәк. Хәйер, белеүемсә, ауылдан берәү ҙә үҫемлекселек продукцияһы менән баҙарға бармай, күберәк һөт, эремсек ташыйҙар.\nУйланғаным бар: ә бит үҫентеләр менән генә лә аҡса эшләп булыр ине. Йыл һайын әллә күпме еләк, сейә, ҡарағат, ҡурай еләге үҫентеһе әрәм була. Моғайын, бында транспорт юҡлығы һылтау ғыналыр. Сәбәп, күрәһең, сауҙа итә белмәүҙәлер, тип тә уйлап ҡуям.\nҠыҙыу мәл башланһа...\nМиңә, инде етмеште тултырған өлкән йәштәге кешегә, баҡса нимә бирә? Тәү нәүбәттә, әлбиттә, оло кинәнес тойғоһо. Яҙҙы һағынып көтөп алам. Баҡсасы өсөн ҡыҙыу мәл февралдә үк башлана, сөнки билдәһеҙ кешенән билдәһеҙ сортлы үҫенте һатып алғансы, ҡыйын булһа ла үҙең үҫтергән һәйбәтерәк, ышаныслыраҡ. Әйтәйек, помидор, борос үҫентеһе менән һатыу итеүселәр йыш ҡына үҫемлекте һәр төрлө стимулятор ярҙамында үҫтерә. Һатып алғанда күркәм, көслө күренгән үҫенте ергә ултыртыу менән сирләй башлай, синегә һәм ғәҙәти шарттарға яраҡлаша алмай ыҙалай. Әлбиттә, үҙең сәскән үҫенте ҙур иғтибар, даими хәстәрлек талап итә: көн һайын әллә нисә мәртәбә көн битенә ҡаратып әйләндереп торорға кәрәк, төбө кибергә йә ҡатырға тейеш түгел, һыу һипкән һайын йомшартыу талап ителә, ҙурая төшкәс күсереп ултыртыу мөһим, көндәр йылынғас, көндөҙ тышҡа ташыйһың, кис – өйгә...\nКәбеҫтәне иһә мин өйҙә үҫенте рәүешендә үҫтермәйем. Орлоҡто аҙ ғына шыттырып алам да елһеҙерәк урынға сәсәм, өҫтөн быяла йә пленка менән ҡаплайым. Кәбеҫтә ерҙе тишеп сығыу менән быяланы йә пленканы алам, өс-дүрт ысын япрағы булғансы даими рәүештә һуғарып, төбөн йомшартып торам. Унан инде даими урынға күсереп ултыртам. Күп кеше “кәбеҫтәгә ҡорт төшә” тип зарлана. Был афәттән ҡотолоуҙың ике сараһы бар: баҡсаның бер мөйөшөндә әрем ҡалдырғанда (уға таралып китергә юл ҡуйырға ярамай) әленән-әле уның яңы өҙөлгән ботаҡтарын кәбеҫтә төптәренә һалып тороғоҙ. Һәм кәбеҫтәгә бер ваҡытта ла ҡояшта йылынған һыу ҡоймағыҙ. Иң һәйбәте – туранан-тура ҡоҙоҡтан һиптереү. Әйткәндәй, помидор һалҡын һыуҙы бик яратмаһа ла, йылымыс һыуҙан ул да ауырый.\nҺуғарыуға килгәндә, Башҡортостан, айырыуса Урал төбәге шарттарында, китап-журналдарҙа күрһәтелгәнсә, аҙнаһына бер генә һыу һибеү үҙен бөтөнләй аҡламай. Беҙҙә һыуҙы йышыраҡ һибергә кәрәк. Иртә менәнме, кисме — айырмаһын күрмәйем, әммә көндөҙ, айырыуса аяҙ көндә һуғарырға ярамай, йәшелсәнең япрағы көйә.\nБаҡсала иң яуыз ҡый үләне – эт эсәге менән аҡтамыр. Әгәр аҙһа, уларҙы утап ҡына бөтөрөү мөмкин түгел, тамырҙары тәрәнгә китә, өҙөлөп сыға һәм йәнә баш күтәрә. Картуфтағы колорадо ҡуңыҙы кеүек, был ҡый үләндәре лә даими көрәш талап итә.\nБөтәһен дә белеү мөмкин түгел\n“Юлдаш” радиоканалында бер һорау иғтибарҙы йәлеп иткәйне: картуфты шыттырып ултыртыу кәрәкме? Мотлаҡ кәрәк, әммә шытымдың ҙур булмауы хәйерле. Мин бәрәңгене иҙән аҫты баҙында һаҡлайым. Күрәһең, һауа температураһы йылыраҡтыр, мартта уҡ шыта башлай. Май башына тиклем шытым апаруҡ оҙонайып өлгөрә, ләкин уны йолҡмайым, сөнки орлоҡтоң көсө кәмей. Ултыртҡанда шытымды орлоҡ тирәләй әйләндереп һалам. Орлоҡҡа ҡалдырылған картуфты бер аҙ ҡояшта тотоп, йәшелләндереп алыу ҙа һәйбәт.\nСөгөлдөрҙө картуф эргәһендә һаҡлау ҙа әллә ни яҡшы түгеллеген аңланым. Яҙға тиклем ул сөрөшөп кибә башлай. Өсәр-дүртәрләп полиэтилен тоҡсайҙарҙа (ауыҙын бәйләйһең) йәйгә тиклем бик һәйбәт һаҡларға мөмкин. Әлбиттә, мөгәрәптә. Кишерҙе һаҡлау буйынса кәңәштәр бик күп, әммә күбеһе асылда йәшелсәнең сереп юҡҡа сығыуына килтерә. Айырыуса ҡомда һаҡлау үҙен аҡламаны, бәлки, һауа температураһы тура килмәгәндер. Хәҙер мин уны ит турағыс аша үткәрәм дә полиэтилен моҡсайҙарға һалып туңдырам.\nБаҡсала үҫкән бөтә төр емеш-еләкте, йәшелсәне, тәмләткесте киптерергә, туңдырырға мөмкин. Ҡыяр, патиссон, ташҡабаҡ һәм ҡабаҡты ғына ярамай, уларын тоҙлау, маринадлау зарур. Ташҡабаҡ бүлмә шарттарында ла оҙаҡ һаҡлана. Ҡарбуз менән ҡауынды ла шулай һаҡларға маташып ҡарағайным, йәнәһе, Яңы йыл өҫтәленә ҡуйырға, әммә тыштан һәйбәт, бөтөн күренгән тәмлекәстәр эстән серегән булып сыҡты. Ә туңдырғыста томатты ла һаҡларға мөмкин. Шулай ҙа мин уны күберәк маринадлап ҡалырға тырышам, ҡыш үҙе лә, һуты ла итле аш менән бик тәмле була. Помидорҙы ҡабыҡһыҙ тоҙлайым. Бының өсөн яңы ғына йыйылған йәшелсә өҫтөнә тәүҙә ҡайнар һыу ҡоям, артынса уҡ – һалҡынын, ҡабығын ипләп кенә еңел сисеп алаһың. Емеш-еләк ҡайнатмаһын, һуттарҙы, компотты етерлек кенә әҙерләйем дә ҡалған уңышты туңдырғысҡа һалам. Теләгән ваҡытта төрлө ризыҡ әҙерләргә мөмкин.\nҠыҫҡаһы, баҡса хаҡында әллә күпме бәйән итергә була. Кеше ғүмер буйы өйрәнә, уҡый. Бөтәһен дә белеү мөмкин түгел. Мин дә йыш ҡына тәжрибәле баҡсасыларҙан өйрәнергә тырышам.\nШуны әйтер инем: баҡса кеҫәгә бик ҙур экономия яһай. Аҙыҡ-түлеккә хаҡ артҡандан-арта, ә бында бөтәһе лә тиерлек үҙеңдеке. Магазинда һатылған аҙыҡ-түлектең сәләмәтлеккә лә ниндәй зарар килтереүе тураһында күптәр белә. Ҡарамаҡҡа ғәжәп матур күренгән йәшелсә, еләк-емеш тә химик матдә һалып үҫтерелгән, оҙағыраҡ һаҡланһын өсөн ағыу менән эшкәртелгән. Хатта ҡайнатмаға ла һәр төрлөһөн ҡушалар. Ә Ҡытайҙа шуға барып еттеләр: яһалма йомортҡа менән дөгө етештерәләр! Әлбиттә, планетала халыҡ һанының артыуына, аҙыҡ-түлек етешмәүгә һылтанырға мөмкин. Әммә Рәсәйҙә күпме ерҙең, сит илдәрҙе ымһындырып, эшкәртелмәй, сәселмәй ятыуын күрәһең дә йән әсей. Беҙгә бер ниндәй санкциялар ҙа ҡурҡыныс булмаҫ ине, бары тик ең һыҙғанып үҙебеҙҙекен етештерергә, файҙаланырға ғына кәрәк.\nТағы. Баҡсама трактор индереп булмай. Йорт яғынан һарайҙар ҡамасаулай, ә артҡы яҡтан бәләкәй генә булһа ла йылға аға һәм ер июнь урталарына тиклем кипмәй, техника үтерлек түгел – батҡыл. Хәҙер инде емеш ағастары ла ултыртҡас, тракторға бөтөнләй юл ябылды. Йәшелсә, картуф ултыртҡан бөтә майҙанды көрәк менән ҡаҙам, ҡул тырмаһы менән эшкәртәм. Еңел түгел, әммә көҙ уңыш йыйғанда күңелдә бөтмәҫ-төкәнмәҫ ҡәнәғәтлек хисе ярала. Гумусты ла ауыр тәгәрмәстәр тапамай, ер ҙә йомшағыраҡ.\nЕр эше иң ауыр хеҙмәт һанала. Әммә беҙҙә әле барыбер ҙә баҡсасылыҡҡа бер аҙ кәмһетеберәк ҡарау һаҡланған. Әлегә иң оло хыялым (хужалыҡҡа бәйлеһе, тим) – мотоблок алыу. Бөгөнгө хаҡтар менән пенсиянан бер нәмәгә лә аҡса арттырып булмаһа ла, йәшәһен баҡса, тиергә ҡала...


Ҡабатланмаҫ бер ижад мәле » Яйыҡ гәзите | Газета Яик\nЯйыҡ гәзите » Мәғариф, мәҙәниәт » Ҡабатланмаҫ бер ижад мәле\n- Ҡыҫҡа арауыҡ эсендә шыршы ботаҡтарын, үләндәрҙе, сәскәләрҙе йыйып, «баҫып» сығарырға тырыштым. Күргәҙмәгә исем дә бирмәнем, һәр кем уны үҙенсә атар, - ти ханым.\nМонотипия - баҫма графиканың бер төрө. «Моно» - берәү, «типия» - эҙ, тейеү, оттиск, образ тигәнде аңлата. Йәғни бер тейеүҙә, баҫыуҙа художестволы әҫәр тыуҙырыу. Тәүге монотипистар, моғайын, мәмерйә стеналарында ҡулдарының эҙен ҡалдырған боронғо кешеләр булғандыр.\n- Ябай ғына миҫал, мәҫәлән, һеҙ иренегеҙҙе помада менән буяп, салфеткаға тейҙерҙегеҙ, ти. Ҡағыҙҙа ҡалған эҙ монотипия була, - тип аңлатма бирҙе ижадсы.\nНаталья Валерьевна Учалы ҡалаһында тыуа. Бәләкәйҙән ҡыҙыҡһыныусан, һәләтле бала булып үҫә. Музыка мәктәбенә йөрөй, һуңынан ата-әсәһе ҡыҙҙарының һүрәт төшөрөүгә әүәҫлеген күреп, сәнғәт мәктәбенә бирә.\n- Бәләкәйҙән сәнғәткә ғашиҡ булһам да, әхирәтемә эйәреп, медицина училищеһына уҡырға индем. Үҙәк ҡала дауаханаһының реанимация бүлегендә биш йыл эшләнем, әммә ижадһыҙ йәшәй алмағанымды аңланым һәм тормошомдо ҡырҡа үҙгәртеп, Өфө дәүләт педагогия университетының һынлы сәнғәт-графика факультетына уҡырға индем. Әйткәндәй, ғаиләбеҙҙә барыһы ла һүрәт төшөрә ине. Атайым графика һәм һырлау менән мауыҡты. Әрме сафына Санкт-Петербургҡа саҡырыла, унда уны яңылыш икенсе кеше урынына ижади төркөмгә тәғәйенләйҙәр, хеҙмәтенең аҙағынаса биҙәү эштәре менән булышырға тура килә, - ти.\nДипломлы белгесте Себергә эшкә ебәрәләр. Төмәндә йәшәй, юғары уҡыу йортонда белем бирә, шул уҡ ваҡытта аспирантурала уҡый, ғилми эштәр яҙа. Буш ваҡыттарҙа, йәйге-ҡышҡы каникулдарға, ялға ҡайтҡан мәлдәрендә һүрәттәр төшөрә. Ижадтары менән ҡала, өлкә, төбәк, бөтә Рәсәй һәм халыҡ-ара күргәҙмәләрҙә ҡатнаша.\nБөгөнгө көндә Наталья Савельева - РФ-тың рәссамдар союзы ағзаһы.\nҺүрәттәренең һәр береһе үҙенсәлекле, ҡабатланмаҫ. Улар араһында Ирәмәл тауы, «таш йылға», ҡатын-ҡыҙ образы, сәскәләр һәм башҡаһын күрергә мөмкин.\n- Рәссам илһам килгәндә генә картина яҙа, тип әйтә алмайым. Рәссам булыу башҡа икенсе эш кеүек үк ауыр хеҙмәт. Иң мөһиме - күңел тыныслығы кәрәк, - тигән фекерҙә оҫта.\nКүргәҙмәнән ҡәнәғәтләнеп, илһамланып ҡайттыҡ. Һәләтле рәссамға артабан да ижади уңыштар теләйбеҙ.\n«Яйыҡ» менән натюрморт\nҠалабыҙ бәләкәй булһа ла, тормош ҡайнап тора. Тыуған яҡты өйрәнеү музейын ғына алайыҡ: бер күргәҙмә икенсеһен алыштыра. Күптән түгел Фәнит Ғайсиндың... Тотош уҡырға\nУчалы тарих һәм тыуған яҡты өйрәнеү музейында «Илһамлы ҡорама» исемле күргәҙмә асылды. Унда сәнғәт һәм мәҙәниәт колледжының биҙәү-ғәмәли һәм халыҡ... Тотош уҡырға


Республикала II «Барыня-йыр» төбәк-ара рус йырын яңғыҙ башҡарыусылар конкурсы үтте // Мәҙәниәт | новости башинформ.рф\nРеспубликала II «Барыня-йыр» төбәк-ара рус йырын яңғыҙ башҡарыусылар конкурсы үтте\n15:59, 6 декабря 2017 Мәҙәниәт\nӨФӨ, 2017 йыл, 6 декабрь. /«Башинформ» мәғлүмәт агентлығы, Әлим Фәйезов/.\nБашҡортостандың Стәрлетамаҡ районы Наумовка ауылында II «Барыня-йыр» төбәк-ара рус йырын яңғыҙ башҡарыусылар конкурсы уҙҙы.\nСараны ойоштороусылар булып Башҡортостандың Мәҙәниәт министрлығы, Республика халыҡ ижады үҙәге һәм Стәрлетамаҡ районы хакимиәте сығыш яһаны.\nКонкурста төрлө йәштәге яңғыҙ башҡарыусылар ҡатнашты, уларҙың иң бәләкәйҙәренә алты йәш булһа, иң олоһона 72 йәш ине. Бәйгегә Межгорье ҡалаһынан, Ханты-Манси автономиялы округынан, Силәбе өлкәһенән һәм Татарстандан йырсылар килгәйне.\nУларҙың башҡарыу оҫталығын Башҡорт дәүләт опера һәм балет театры солисы, З. Исмәғилев исемендәге Өфө дәүләт сәнғәт институты профессоры, Рәсәйҙең Театр эшмәкәрҙәре союзы ағзаһы, Рәсәйҙең һәм Башҡортостандың атҡаҙанған артисы Йәмил Әбделмәнов, «Мираҫ» йыр һәм бейеү фольклор ансамблендәге «Забава» рус халыҡ уйын ҡоралдары ансамбленең художество етәксеһе (Өфө ҡалаһы), Башҡортостандың атҡаҙанған мәҙәниәт хеҙмәткәре, Башҡортостандың халыҡ артисы Виктор Ярцев, Ырымбур дәүләт сәнғәт институты доценты Светлана Банникова, Пермь дәүләт мәҙәниәт институты доценты Әлфиә Әғләмйәнова баһаланы.\n«Шуныһы ҡыуаныслы: конкурста алты йәштән 72 йәшкәсә йырсылар ҡатнашты. Тимәк, рус йырына булған һөйөү быуындан быуынға тапшырыла килә. Рус йыры йәшәй! Йыр — ул байрам ғына түгел, ныҡышмалы хеҙмәт тә. Ике көн буйына барған бәйге һәр кемдең күңелендә изге эҙ ҡалдырыр тип ышанабыҙ», — тип тәьҫораттары менән уртаҡлашты проекттың авторы һәм сараның координаторы Наталья Кондакова.\n6-11 йәшлектәр араһында Салауат ҡалаһынан София Мөхәмәтдинова — беренсе, Силәбе өлкәһенең Златоуст ҡалаһынан Полина Козлова — икенсе, Стәрлетамаҡ районынан Татьяна Тупичкина өсөнсө дәрәжә лауреат исемен алды.\n12-15 йәшлектәр араһында — Мира Аникеева (Салауат ҡалаһы), 16-24 йәш категорияһында — Юлиә Патраева (Стәрлетамаҡ районы), 25-42 йәшлектәр араһында Екатерина Бережная (Иглин районы) беренсе дәрәжә лауреат исеменә лайыҡ булды. 43 йәштән өлкәндәр араһында Татарстандың Баулы районынан Валентина Данилина еңеү яуланы.\nТеги: халыҡ ижады, рус йыры конкурсы


Сталиндың дәүләт музейы — Башҡорт Википедияһы\n41°59′14″ с. ш. 44°06′49″ в. д.\nСталиндың дәүләт музейы\nСталиндың дәүләт музейы Викимилектә\nГориҙағы Иосиф Сталин музейы — Грузиялағы тарих музейы. 1925 йылдан 1953 йылға саҡлы совет хөкүмәте башлығы булған һәм Советтар Союзы менән ғәмәлдә етәкселек иткән Иосиф Виссарионович Сталин тормошона бағышланған. 1937 йылда асылған.\nМузей өс бүлектән тора, улар барыһы ла ҡаланың үҙәк районында урынлашҡан. Төп корпус — сталинистик готика стилендә ҙур палаццо, һәм уны урындағы тарих музейы булараҡ төҙөү 1951 йылда башланған, әммә уның Сталин мемориалы булырға тейеш икәне аңлашылып тора.\nЭкспозицияла, уның кабинеттарынан йыһаздарҙы һәм бүләктәрен индереп, ғәмәлдә Сталиндыҡы йә фаразлау буйынса уныҡы тип иҫәпләнгән әйберҙәр күп. Шулай уҡ иллюстрациялар, картиналар, документтар, фотолар һәм гәзит мәҡәләләре бик күп. Экспозиция Сталиндың үлгәндән һуң эшләнгән битлегенең ун ике күсермәһенең береһен күрһәтеү менән тамамлана.\nБаш музей алдында — Сталиндың тыуған һәм тәүге дүрт йыл ғүмерен үткәргән йорто.\nМузейҙа Сталиндың шәхси тимер юл салон-вагоны күрһәтелә. Ул вагонды 1941 йылдан файҙаланған, шул иҫәптән Тәһран һәм Ялта конференцияларына шу вагонда барған. Уны музейға 1985 йылда Төньяҡ-Кавказ тимер юлы тапшырған.\nЙорт-музейҙың төп корпусы\nСталиндың шинеле, итеге һәм фуражкаһы\nИосиф Сталиндың кабинеты\nОфициальный сайт музеяҠалып:Ref-ge\nБыл музейҙар тураһында тамамланмаған мәҡәлә. Һеҙ мәҡәләне төҙәтеп һәм тулыландырып проектҡа ярҙам итә алаһығыҙ.\nhttps://ba.wikipedia.org/w/index.php?title=Сталиндың_дәүләт_музейы&oldid=900396 ҡабул ителгән\nШәхестәр буйынса биографик музейҙар\nИосиф Сталин музейҙары\nМузейҙар тураһында тамамланмаған мәҡәләләр\nБыл бит һуңғы тапҡыр 08:29 4 август 2019 үҙгәртелгән.


2016 йылда төбәктә уҡытыусылар электрон класс журналы менән эшләйәсәк // Йәмғиәт | новости башинформ.рф\n2016 йылда төбәктә уҡытыусылар электрон класс журналы менән эшләйәсәк\n14:00, 4 декабря 2015 Йәмғиәт\n2016 йылда төбәктә уҡытыусылар электрон класс журналы менән эшләйәсәк Фото: Андрей Старостин\nӨФӨ, 2015 йыл, 4 декабрь. /«Башинформ» мәғлүмәт агентлығы, Эльмира Сабирова/.\n2016 йылда Башҡортостанда уҡытыусылар электрон класс журналы менән эшләйәсәк. Башҡортостан Хөкүмәте Премьер-министры Рөстәм Мәрҙәнов тейешле бойороҡҡа ҡул ҡуйҙы. Документҡа ярашлы, киләһе йылдың 15 ғинуарына тиклем Мәғлүмәтләштереү һәм «Асыҡ республика» системаһының эш итеүе мәсьәләләре буйынса дәүләт комитеты «Башҡортостан Республикаһында электрон белем биреү» порталында электрон журналды тултырыу өсөн техник мөмкинлек булдырырға тейеш. Бойороҡтоң үтәлешен контролдә тотоу вице-премьер Салауат Сәғитовҡа йөкмәтелгән.\nБашҡортостандың Мәғариф министрлығы мәғлүмәттәре буйынса, әлеге ваҡытта төбәктәге 1362 дөйөм белем биреү мәктәбендә электрон журнал алып барыу мөмкинлеге бар, әммә әлегә бөтә уҡытыусылар ҙа яңы системаға күсмәгән.\nПрограмма менән эшләгәндә һәр уҡытыусыға һәм ата-әсәләргә исем, пароль бирелә. Журналды тултырғанда бөтә кәрәкле мәғлүмәт шунда уҡ уҡыусының электрон көндәлегенә күсә, ата-әсәләргә баһалар, өйгә эш, уҡытыусыларҙың иҫкәртмәләре күренә. Әйткәндәй, балаларының электрон көндәлектәре булған күп кенә ата-әсәләр был яңылыҡҡа ыңғай ҡарай. Уларҙың фекеренсә, электрон көндәлектәр — баланың уҡыуҙа нисек өлгәшеүен күҙәтеү һәм өйгә эштең үтәлешен контролдә тотоу мөмкинлеге.


Хөсәйен Әхмәтов исемендәге Башҡорт дәүләт филармонияһында «Таланттар йондоҙлоғо» конкурсының икенсе туры үтте\nКонкурстың маҡсаты - мөмкинлектәре сикләнгән балалар һәм үҫмерҙәрҙең ижади һәләтен үҫтереү, уларҙы йәмғиәткә яраҡлаштырыу.\nЙәш таланттар үҙ оҫталығын йыр, бейеү, шиғыр һөйләү, ҡул менән ишаралап йырлау, музыка ҡоралдарында уйнау кеүек төрлө номинацияла һынаны. Бәйгенең тәүге һайлау этабында Өфөнән һәм республика район-ҡалаларынан 200-ҙән ашыу бала ҡатнашҡан, уларҙың 130-ы икенсе турға үткән. Республиканың билдәле артистары, йәмәғәт эшмәкәрҙәренән торған жюри ағзалары конкурсанттарҙың һәләтен юғары баһалай. Мөмкинлектәре сикләнһә лә, ижадҡа сикләү юҡ, тип билдәләй улар.


Ил таяныр зат ул ҡатын-ҡыҙ! » Всемирный Курултай (конгресс) башкир\nВсемирный Курултай (конгресс) башкир » Новости » В Башкортостане » Ил таяныр зат ул ҡатын-ҡыҙ!\nавтор: 147258951 | Просмотров: 1885\nБашҡо рт ҡатын-ҡыҙҙары йәмғиәтенең III отчет-һайлау конференцияһы республика тормошонда оло ваҡиға булды. Өфөләге “Нефтселәр” мәҙәниәт һарайына республиканың барлыҡ район, ҡалаларынан һәм хатта Рәсәй төбәктәренән 500-гә яҡын гүзәл зат йыйылды.\nСараны асып, Башҡорт ҡатын-ҡыҙҙары йәмғиәте рәйесе вазифаһын башҡарыусы, филология фәндәре докторы, Рәсәй фәндәр академияһы Өфө ғилми үҙәгенең Тарих, тел һәм әҙәбиәт институтының баш ғилми хеҙмәткәре Розалия Солтангәрәева сығыш яһаны. Розалия Әсфәндиярова күтәргән эскеселек, наркомания, демография проблемалары береһен дә битараф ҡалдырманы.\n- Бөгөн йәмғиәтебеҙ тәрән рухи тетрәнеү кисерә. Һуңғы йылдарҙа Башҡортостан халҡы ла баҙар мөнәсәбәттәре көрсөгөнә килеп терәлде, быуаттарҙан быуаттарға ҡәҙерләп һаҡланып килгән изге төшөнсәләр, изге ҡиммәттәр һанға һуғылмай, тыуған еребеҙгә, телебеҙгә, мәҙәниәтебеҙгә ҡараштар үҙгәрә, ғәзиз Ватаныбыҙҙы, әсәйҙәребеҙ телен ихтирам итеү, ололоҡлау кәмей. Бигерәк тә ошондай болғауыр заманда халҡыбыҙға, милләтебеҙгә, телебеҙгә хеҙмәт итеү буйынса юғары гражданлыҡ позицияларына баҫҡан башҡорт ҡатын-ҡыҙҙарының фиҙәҡәр эшмәкәрлеге, әүҙемлеге, егәрлелеге талап ителә, - тип белдерҙе ул.\nБөгөн республикала 2 169 905 гүзәл зат, 1 896 088 ир-егет йәшәй. Уртаса ғүмер оҫонлоғо ирҙәр – 63, ҡатын-ҡыҙҙар араһында – 75 йәш тирәһе. Тимәк, гүзәл заттар күберәк тә, оҙағыраҡ йәшәй.\n- Башҡорт, татар, урыҫ ҡатындары һәр ваҡыт изгелек һәм хәҡиҡәт һағында торҙо, - тип билдәләне үҙ сығышында Башҡортостандың хеҙмәт һәм халыҡты социаль яҡлау министры Ленара Иванова. – Башҡортостан ҡатын-ҡыҙҙарының гүзәл башланғысы бөтөн Рәсәйҙә танылыу алды. «Айыҡ ауыл» проекты ғына ни тора! Ошо төптән уйлап ойошторолған конкурс һәм тәрбиә саралары нисә ауылды «йәшел йылан» ҡосағынан ҡотҡарҙы. Анатоль Франстың «Ҡатын-ҡыҙҙар – ирҙәрҙең бөйөк тәрбиәсеһе» тигән һүҙҙәр беҙгә яҡшы таныш.\nБеҙҙең һәр ҡайһыбыҙҙы бер үк проблемалар борсой: балаларыбыҙҙың киләсәге, һаулыҡ һаҡлау, мәғариф, әхлаҡи тәрбиә биреү, демография һәм башҡалар. Республикала әсәлекте, балалыҡты яҡлау, ҡатын-ҡыҙ статусын күтәреү буйынса ла күп эш эшләнә, яңынан-яңы закондар ҡабул ителә, — тине Дәүләт Йыйылышы-Ҡоролтай Рәисе урынбаҫары Лилиә Ғүмәрова. Лилиә Салауат ҡыҙының әйтеүенсә, хәл ителмәгән мәсьәләләр ҙә байтаҡ. Бөгөн республикала 19 мең тирәһе етем бала, 14 мең инвалид сабый бар, йыл һайын 16 мең самаһы ғаилә тарҡала. Ғаиләлә булған ҡырыҫ мөғәлләмдән ыҙа сиккән ҡатын-ҡыҙ һәм балалар мәсьәләһе, уҙған йылда республикала теркәлгән һәр дүртенсе үлтерештең нәҡ шундай шарттарҙа килеп сығыуы, быға ҡаршы закондар булмауы ла хәүф уята.\nБынан тыш, Рәсәй Дәүләт Думаһы депутаты Сәлиә Мырҙабаеваның — илдә ҡатын-ҡыҙҙарҙың гендер хоҡуҡтарын һәм мөмкинлектәрен тәьмин итеү буйынса дәүләт сәйәсәте, “Ағиҙел” дәүләт унитар предприятиеһының генераль директоры Зөһрә Исмәғилеваның — эшҡыуарлыҡта башҡорт ҡатын-ҡыҙы, Рәсәй Дәүләт Думаһы депутаты ярҙамсыһы Гөлнур Ҡолһаринаның йәмәғәт ойошмалары үҫешендә гүзәл заттың роле тураһындағы сығыштары ҙур ҡыҙыҡһыныу уятты.\nСъезд аҙағында резолюция ҡабул ителде, Башҡорт ҡатын-ҡыҙҙары йәмғиәтенең рәйесе һайланды. Конференцияла ҡабул ителгән ҡарарҙар илдә ҡатын-ҡыҙ абруйын күтәрер, уларҙың тормошондағы мәсьәләләрҙе хәл итеүҙе тиҙләтер тигән өмөт бар.


8 Июнь 2017, 16:52\nБашҡорт һәм татар теле уҡытыусыһы Гүзәлиә Заһитова һәр уҡыусының күңеленә асҡыс таба\nГүзәлиә Заһитова оҙаҡ йылдар татар һәм башҡорт теле уҡытыусыһы булып эшләй. Балалар, телем, илем, халҡым тип янып йәшәгән, йөрәк йылыһын йәлләмәй өләшкән уҡытыусының дәрестәрен уҡыусылары көтөп ала. Сөнки ул телдең нескәлектәрен асып бирә, оҫта итеп, ҡыҙыҡһындырып дәрес үткәрә.\nГүзәлиә Рәфиҡ ҡыҙы уҡыусының ни тиклем дөрөҫ һөйләүе һәм яҙыуы тәү сиратта уҡытыусынан торғанын, ҡоро ҡағиҙәләр менән генә яҡшы һөҙөмтәләргә ирешеп булмаҫын хеҙмәт юлы башында уҡ аңлай. Шуға күрә ул билдәле башҡорт һәм татар яҙыусылары, шағирҙарының әҫәрҙәрен һәм шиғырҙарын үҙенең ярҙамсылары итеп ала. Сөнки уларҙы өйрәнгәндә телгә, әҙәбиәткә һөйөү тәрбиәләнә, тел байлығы һәм быуындарҙың ижади мираҫы асыла.\nЯҡшы һөҙөмтәләр оҙаҡ көттөрмәй — Гүзәлиә Рәфиҡ ҡыҙының уҡыусылары район олимпиадаларында призер һәм еңеүсе була. Иншалар конкурсы еңеүселәре Дилә Әғләмова, Лиана Кайбышева, призерҙар Илдус Солтанов, Илнара Заһитованың иншаларында тәрән һәм төплө белеме, ижади фекерләү һәләте күренә. Илнар Заһитов “Ауыл хужалығын иҫәпкә алыу балалар күҙлегенән” иншалар конкурсының республика этабында ла “Туған телемдә” номинацияһында икенсе урын яулай.\nЙыл башында Ҡасим Дәүләткилдеев исемендәге республика һынлы сәнғәт гимназия-интернатында IX-XI класс уҡыусылары араһында татар теле һәм әҙәбиәте буйынса олимпиаданың төбәк этабы үтте. Өс турҙағы олимпиадала республиканың 32 районы һәм ҡалаһынан 111 уҡыусы ҡатнаша. Сара сиктәрендә бәйгеселәр юғары уҡыу йорттары һәм киң мәғлүмәт саралары вәкилдәре, ижад кешеләре менән осраша.\nӨс тур һөҙөмтәләре буйынса Гүзәлиә Рәфиҡ ҡыҙының уҡыусыһы — Кәмәй урта мәктәбендә XI класта белем алыусы Лиана Кайбышева олимпиада призеры булды һәм Башҡортостан Республикаһы Мәғариф министрлығының дипломы менән бүләкләнде.\n— Күп милләтле районыбыҙҙа байтаҡ бала төрлө телде аңлай һәм һөйләшә. Шуға күрә башҡорт телен дәүләт теле булараҡ өйрәтеү миңә ауыр түгел. Кәмәй урта һәм Байтура башланғыс мәктәптәрендә башҡорт телен уҡытам. Туған телдәре мари теле булһа ла, балалар башҡорт теле һәм әҙәбиәтен ихлас өйрәнә. Уҡыусыларҙың предметҡа ҡарата ҡыҙыҡһыныуы бар икән, эшләүе лә еңел һәм рәхәт, һәр дәресте мауыҡтырғыс, йөкмәткеле итке килә, — ти ижади эшләүсе уҡытыусы.\nГүзәлиә Заһитова үҙ балаларында ла күңел биреп башҡарған эшенә, туған телгә һөйөү тәрбиәләгән. Ҡыҙы Зилиана әсәһе юлынан китеп, уҡытыусы һөнәрен һайлаған. Улы Илнар башҡорт телендәге “Республикам минең” иң яҡшы шиғырҙар, хикәйәләр, әкиәттәр, иншалар конкурсының муниципаль этабында призер булды.\nУҡыусының ышанысын яулау, үҙ предметыңа ҡыҙыҡһыныу тәрбиәләү еңел эш түгел. Һәр уҡытыусының балаларға үҙ мөнәсәбәте. Гүзәлиә Заһитова балаларға яҡынайыу юлын китаптарҙа таба, сөнки нәҡ әҙәбиәт аша тормошто аңларға өйрәнәбеҙ, күп һорауҙарға яуап табабыҙ.


“Ҡыҙ бала – өйгә биҙәк” ти Хәйбулла районында йәшәүсе Суриндар » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » “Ҡыҙ бала – өйгә биҙәк” ти Хәйбулла районында йәшәүсе Суриндар\n“Ҡыҙ бала – өйгә биҙәк” ти Хәйбулла районында йәшәүсе Суриндар 17.04.2018 // Йәмғиәт\nБәләкәй Арыҫланғол ауылынан Фариза менән Хөрмәт Суриндар үҙҙәренең ике улы ҙурайып, Өфөгә уҡырға киткәс, яндарына ике ҡыҙҙы тәрбиәгә ала.\nОшо ауылда тыуып үҫкән, бәхеттәрен тыуған ерендә тапҡан Суриндар 1987 йылда өйләнешә. Тормоштарын йәмләп бер-бер артлы Радик һәм Илмир улдары донъяға килә.\nБөгөн уларҙың икеһе лә Себер тарафтарында эшләй. Радик кәләше менән сәскәләй ике ҡыҙ үҫтерә, бәләкәстәре әлегә өйләнмәгән. Улдарын оло тормош юлына оҙатҡан ғаилә ҙур йортта үҙҙәре генә тороп ҡала. Кәртә тултырып мал-тыуар, ҡош-ҡорт аҫрайҙар, мул, етеш тормошта йәшәйҙәр. Донъяларына нимәлер етешмәгән кеүек, етемһерәп торғандай тоя улар үҙҙәрен. Фариза Хөсәйен ҡыҙы ситләтеп кенә тормош иптәшенә берәй баланы тәрбиәгә алыу, бигерәк тә ҡыҙсыҡ тәрбиәләү тураһында һүҙ ҡуҙғата. Шуны ғына көткән тиерһең, Хөрмәт Азат улы шунда уҡ йәмәғәтенең һүҙен хуплай.\nКүп тә үтмәй, тейешле документтар юллап, опека органдарына тапшырыла. Яуап һүҙ оҙаҡ көттөрмәй: ғаиләне Сибай ҡалаһына саҡыралар. Йөрәкһенеп, юлда бер-береһенә һүҙ ҡушырға ла ҡыймай, һәр кем үҙ уйҙарына бикләнеп, балалар приютына килә улар. Уларға ҡыҙҙың яңғыҙ түгеллеген, бер туған һеңлеһе барлығын да әйтәләр. Тәүҙә ҡыҙҙарҙы ун көнгә ғаилә менән таныштырыу маҡсатында Суриндарға алып ҡайтырға рөхсәт бирелә. Ул саҡта Ленаға ни бары алты, ә Әлиәгә өс йәш тә тулмаған була.\n— Барып күргәс тә, ҡыҙҙар күңелгә оҡшаны. Лена урыҫса һөйләшә ине, — тип ул мәлде хәтергә алды хужабикә. — Тәүҙә өйҙөң һәр әйберен ҙур ҡыҙыҡһыныу менән ҡабул иттеләр, бигерәк тә малдарҙы яраттылар, тышта рәхәтләнеп уйнарҙар ине. Яйлап ҡыҙҙар менән уртаҡ тел таптыҡ, бер-беребеҙгә яҡыная башланыҡ, нисектер күңелгә яҡын һәм ҡәҙерле кешеләргә әүерелделәр.\nСуриндар еткән улдары менән дә кәңәшләшә, атай-әсәйҙең был аҙымын улар ҙа хуплай. Хатта һеңлеләрен күрергә ҡайтып та етәләр. Тәғәйенләнгән көнгә Суриндар, ике ҡыҙҙарын машинаға ултыртып, хәҙер инде уларҙы ҡалдырырға түгел, ә документтар юллап, үҙҙәренә тәрбиәгә алырға бара. Шуны ла әйтергә кәрәк: ауылда тәрбиәгә балалар алғандар күп. Бер ауылда ғына дүрт ғаиләлә ата-әсә наҙынан мәхрүм ҡалған 10 бала тәрбиәләнә.\nБөгөн Лена 8-се класта, Әлиә 6-сыла белем ала. Ҡыҙҙарҙың икеһе лә уҡыуға зирәк. “Беренсе класҡа башҡортса белмәй барған Ленаны уҡытыусыһы әкренләп өйрәтеп алды. Рәхмәт инде уға”, — ти Фариза Хөсәйен ҡыҙы. Башҡортса рәхәтләнеп һөйләшкән был матурҡайҙарға ҡарап, әле бөрөләнеп тә өлгөрмәгән яҙмыштарының шул тиклем ҡатмарлы икәнлеген төшөнмәҫһең дә, сөнки Суриндар уларҙы үҙҙәренекеләй күреп ярата һәм баға. “Ҡыҙҙарым” тип кенә тора атайҙары ла.\nӘсәләренә бигерәк тә ярҙамсы инде улар! Бергәләшеп телеңде йоторлоҡ тәмлекәстәр бешерһендәрме, бәйләү йә сигеүгә тотонһондармы — барыһын да күҙҙең яуын алырлыҡ итеп эшләп ҡуялар. Лена бейеүгә ғашиҡ, Оло Әбеш урта мәктәбендәге бейеү түңәрәгендә шөғөлләнә. Әлиә мал ярата, уларҙы сәғәттәр буйы ҡарарға ла риза. Йәйге миҙгелдә ҡыҙҙар ял һәм һауыҡтырыу лагерҙарына бара, ағайҙары Себер яҡтарынан ялға ҡайтҡанда, бергәләшеп тәбиғәт ҡосағында ял итергә, балыҡ ҡармаҡларға, һыу инергә йөрөйҙәр.\n— Ҡыҙҙарыма ҡарайым да күңел шатлана, — ти бәхетле әсә. –Уларҙың киләсәге матур булһын. Ғәмһеҙ бала саҡтарын ҡулдан килгәнсә шатлыҡлы һәм матур итергә тырыштыҡ. Ҡалғаны үҙ ҡулдарында, тәүфиҡлы булһындар.\nЫсынлап та, нур һәм ҡот балҡыған был йорттан күңелебеҙ тулып, ҡыҙҙарға һоҡланып сыҡтыҡ. Артабанғы тормоштары ла бөгөнгөләй нурлы, ҡотло һәм бәхетле булһын!


30 йәшлек ирҙе наркотиктар һатҡаны өсөн ҡулға алғандар\nНаркотиктар әйләнешен контролдә тотоу федераль хеҙмәте идаралығы хеҙмәткәрҙәре быға тиклем дә наркотиктарҙың законһыҙ әйләнеше өсөн хөкөм ителгән Өфөлә йәшәүсе 30 йәшлек ирҙе ҡулға алған.\nТентеү ваҡытында уның кеҫәһенән тоҡсайҙарға бүленгән 122 грамм синтетик матдә табылған. Ҡулға алыныусы әйтеүенсә, тыйылған матдәләрҙе ул йәшерен урындан үҙе өсөн алған. Осраҡ буйынса енәйәт эше асылған, тикшереү бара. Уҙған аҙна дауамында идаралыҡ тарафынан наркотиктарһың законһыҙ әйләнешенә бәйле 60 эш асылған. Әйләнештән кило ярым ағыу тартып алынған. «Ышаныс телефоны»на граждандарҙан наркотиктар ҡулланыуға бәйле 29 шылтыратыу ҡабул ителгән.


Рөстәм Хәмитов: Ауыл хужалығында өҫтәп яҙыуҙарға юл ҡуйырға ярамай // Иҡтисад | новости башинформ.рф\nРөстәм Хәмитов: Ауыл хужалығында өҫтәп яҙыуҙарға юл ҡуйырға ярамай\n14:10, 2 августа 2011 Иҡтисад\nЭш сәфәре барышында Рөстәм Хәмитов Борай районында «Урожай» ауыл хужалығы кооперативының арыш һуғыуҙа иген урып йыйыу комплексының эше менән танышты.\nБаҫыуҙа республика Президенты уңыш менән ҡыҙыҡһынды. Уның бөгөнгө көнгә һәр гектарҙан 20 центнер тәшкил итеүе асыҡланды. Ауыл хужалығында ысын күрһәткестәрҙе арттырыу ниәте менән өҫтәп яҙыу менән шөғөлләнергә ярамай, тине Рөстәм Хәмитов.\n— Гектарынан 17-18 центнер күләмендә уңыш алдығыҙ икән — нәҡ шулай яҙығыҙ. Борай районы өсөн был да насар һөҙөмтә түгел, — тип билдәләне Башҡортостан Президенты.


Радий Хәбиров йәш ауыл уҡытыусыларына гранттар тапшырҙы // Йәмғиәт | новости башинформ.рф\n8:53, 13 декабря 2019 Йәмғиәт\n12 декабрҙә Өфөлә Башҡортостан Башлығы Радий Хәбиров ауылда эшләгән йәш уҡытыусыларға тәүге гранттар тапшырҙы.\n600 мең һумлыҡ грант 2019 йылдың июлендә йәш, перспективалы ауыл уҡтыусыларына булышлыҡ итеү өсөн булдырылған. 2020 йылда гранттар һанын 150-гә тиклем арттырыу күҙаллана. Шулай уҡ Радий Хәбиров мәғариф системаһы хеҙмәткәрҙәрен республиканың дәүләт наградалары менән бүләкләне.\n«Һеҙ республика, беҙҙең балалар өсөн бик күп эш башҡараһығыҙ. Яңы объекттар төҙөү, мәктәптәрҙә яңы технологиялар индереү буйынса пландарыбыҙ ҙур, — тине республика етәксеһе. — 2020 йылдың февралендә уҡытыусылар берләшмәһе менән мәғариф системаһынының артабанғы үҫешен тикшерергә тәҡдим итәм. Ауыл уҡытыусыларына ярҙам күрһәтеүгә килгәндә, уны дауам итербеҙ. Кәрәк булған осраҡта, ауылдарыбыҙҙа йәш уҡытыусылар эшләһен өсөн гранттар һанын арттырырға әҙербеҙ».\nРеспублика Башлығы Радий Хәбировтың Указына ярашлы, 2019 йылдың 1 июленән йыл һайын конкурс нигеҙендә 100 грант тапшырыу ҡаралған. Уға ауыл ерендәге дөйөм белем биреү ойошмаларында ике йылдан ашыуыраҡ эшләгән 35 йәшкә тиклемге уҡытыусылар дәғүә итә ала. Халыҡ һаны 10 меңдән артмаҫҡа тейеш. Уҡытыусыларҙы муниципаль райондарҙың дөйөм белем биреү ойошмалары һәм мәғариф менән идара итеү органдары күрһәтә. Конкурста ҡатнашыу өсөн документтар Башҡортостан Республикаһының Мәғариф һәм фән министрлығында ҡабул ителә. Ошо хаҡта тулыраҡ мәғлүмәт менән ведомствоның рәсми сайтында танышырға мөмкин.\nТеги: гранттар, мәғариф


"Сертификат алып ҡыуандыҡ!"\n28 Апрель 2020, 12:40\nМуниципаль район хакимиәтендә ауыл ерендә йәшәү шарттарын уңайлы итеүҙе бурыс итеп ҡуйған “Ауыл территорияларын комплекслы үҫтереү” дәүләт программаһы сертификаттары тапшырылды.\nРайон хакимиәте башлығы вазифаһын ваҡытлыса башҡарыусы Андрей Иванюта Исмаҡай ауылынан Азамат Атауллинға һәм Мулдаҡай ауылынан Әлиә Һунарғоловаға субсидия сертификаттарын тапшырып, изге теләктәрен еткерҙе (һүрәттә). Сертификат эйәләре икеһе лә күп балалы ғаилә иҫәпләнә, тәүгеһендә - 6, ә икенсеһендә 4 бала тәрбиәләнә.\nМаҡсатҡа ярашлы, районда әлеге көндә аграр-сәнәғәт комплексы һәм бюджет өлкәһендә эшләгән 11 граждан сертификат алыуға сиратта тора. Тап ошо категорияға ингәндәр был сертификатты алыуға өмѳт итә ала ла инде.\nБашҡортостан Республикаһының Ауыл хужалығы министрлығы ҡарамағындағы был программа ағымдағы йылдан алып эшләй. Ауыл ерендә йәшәгән граждандарҙың торлаҡ шарттарын яҡшыртыу, ундағы инфраструктураларҙы үҫтереү, ауылда йәшәргә теләгәндәр һанын арттырыу, ауыл хужалығы тауарҙарын етештереүселәрҙе квалификациялы кадрҙар менән тәьмин итеү, шулай уҡ ауылда эшһеҙлекте кәметеү программаның бурыстары булып тора.\nШәхси йорт төҙөү өсөн заявка биргәндәрҙең дәүләт ярҙамы алғанға тиклем мотлаҡ рәүештә сертификат суммаһының 30 процентына ярашлы төҙөлөш эштәре башланған булырға тейеш. Эштәр барышын капиталь төҙөкләндереү бүлеге контролдә тота һәм йорттоң бер йыл эсендә файҙаланыуға тапшырылыуы талап ителә. Йорттоң майҙаны һәр ғаилә ағзаһына кәмендә 18 квадрат метр тәшкил итеүе шарт булып тора.\n- Сертификат алырыбыҙға өмөт юҡ ине, шылтыратып хәбәр иткәстәр, шатлығыбыҙҙың сиге булманы. Өйөбөҙҙө нисегерәк итеп эшләү тураһында күптән хыял итеп бөткәнбеҙ. Иң ауыры - документтар артынан йөрөү, уларҙы йыйыу булды. Нисек кенә ҡыйын булмаһын, эште бер башлағас, аҙағына еткерергә кәрәк. Дәүләттең күп балалы ғаиләләргә ярҙам итергә тырышыуы, иғтибар итеүе ҡыуандыра. Бының өсөн рәхмәттән башҡа һүҙ юҡ.


Зилә Лира ҡарт өләсәйгә әйләнгән...\n29 Декабрь 2020, 15:00\n"Күҙҙәргә йәш тула..." – ти Рәмил Ғабдулхаҡов.\nПандемия булһа ла, ижад кешеләре эштәрен туҡтатмай. Әлеге ваҡытта “Инеш” (“Исток”) фильмы төшөрөлә. Унда Зилә Лира ҡарт өләсәй ролен башҡара.\n– Күңелдәрҙе өҙгөләгән өләсәй. “Инеш” фильмында Зилә Лира башҡарыуында беҙҙең өләсәйҙе шулай итеп кенә һүрәтләргә була. Уның ҡатнашлығында кадрҙар төшөрәбеҙ һәм һәр дублдә күҙгә йәш тула. Шундай шәп актер уйыны – төшөрөүсе төркөм шул мәлдә ниндәйҙер мөһим әйберҙе онотабыҙ, әлегә сер булып ҡалһын, – тип уның оҫталығына һоҡланып яҙа сценарий авторы һәм режиссер Рәмил Ғабдулхаҡов.\nБыл - Зилә Лираның актер сифатындағы дебют роле. Бынан алда уның үҙе сценарий авторы һәм режиссер булып төшөргән фильмы бар. Уның ғаиләһе ошо сәнғәт өсөн яратылған, ә Зилә үҙе төрлө яҡлап һәләтле. Улы Ян Лира ла Бөйөк Ватан һуғышына арналған ҡыҫҡа метражлы фильм төшөргән һәм тиҙҙән уның премьераһы булыр тип көтөлә.\n“Инеш” фильмының ижад төркөмө исеменән Зиләгә оло рәхәмәтебеҙҙе белдерәбеҙ. Уның ижади ғаиләһенә уңыштар һәм яңы ҡаҙаныштар теләйбеҙ”, – ти Рәмил Ғабдулхаҡов.\nӘйткәндәй, Булат Йосопов фильмда төшкән актерҙарҙы юғары баһалаған, ә Зилә Лира үҙенең дебют ролендә абруйлы драматург һәм кинорежиссерҙың айырыуса иғтибарына лайыҡ булған. Булат Йосопов был фильмдың продюсеры булып сығыш яһай.\nИжад төркөмөнә уңыштар теләп, фильмдың да экранға тиҙерәк сығыуын көтәбеҙ.


Хәбәрҙәр: Алтайҙағы Себер түләмәһе ауырыуы контроль аҫтына алынған.\nАлтайҙағы Себер түләмәһе ауырыуы контроль аҫтына алынған.\nАлтай крайының Дружба ҡасабаһында халыҡты Себер түләмәһенән вакцинациялау башланды. Уҙған шәмбе бында ауырыу осраҡтары теркәлгән: 1 кеше вафат булған, 10 кеше, түләмә менән ауырыуға шик аҫтына алынып, хәстәханаға оҙатылған.\nАлтай крайының Целинный районында ғәҙәттән тыш хәл иғлан ителгән, дезинфекция саралары уҙғарыла, ә Дружба ҡасабаһында карантин индерелгән. Ҡасабала 740 кеше йәшәй, урындағы властарҙың һүҙҙәре буйынса, уларҙың барыһын да медиктар тикшергән.\nВафат булған көтөүсе хаҡында бында йәшәүсе кеше һөйләй:\n“Ул ит тураған, ә ҡулында яралар. Кем белгән инде шулай бөтәһен. Һәр ваҡыт мал һуябыҙ, эшләйбеҙ, бер ҡурҡыныс та булмай торғайны. Тик 3 көндән уның температураһы күтәрелде. Ҡатыны өйөнә алып ҡайтып китте, аҙаҡ хәстәханаға..”\nҺуңғы мәғлүмәттәр буйынса, ауырыуҙар менән бәйле хәлдәр контроль аҫтында; мал –тыуар, малсылыҡ продукттары тикшерелә һәм ауырыу сығанаҡтарын билдәләү өсөн тупраҡ өлгөләре анализлана.


Башҡортостанда сәнәғәт роботтарын эшләү буйынса предприятие барлыҡҡа киләсәк // Иҡтисад | новости башинформ.рф\nБашҡортостанда сәнәғәт роботтарын эшләү буйынса предприятие барлыҡҡа киләсәк\n17:17, 14 октября 2015 Иҡтисад\nӨФӨ, 2015 йыл, 14 октябрь. /«Башинформ» мәғлүмәт агентлығы, Александр Смирнов/.\nТиҙҙән Башҡортостанда сәнәғәт роботтарын эшләү буйынса махсуслаштырылған предприятие асыласаҡ. Был хаҡта Рәсәйҙең тәрән тикшеренеүҙәр фонды советы рәйесе, Рәсәй Фәндәр академияһы академигы Владислав Панченко менән осрашыуҙа республика Башлығы Рөстәм Хәмитов хәбәр итте.\n– Рәсәйҙә сәнәғәт роботтары предприятиеһы юҡ. Ҡорамалдарҙың 100, хатта 120 проценты сит илдә етештерелгән, – тип билдәләне Рөстәм Хәмитов. – Быйыл уҡ Рәсәйҙә тәүге сәнәғәт роботтары предприятиеһын төҙөй башлайбыҙ.\nТөбәк Башлығы һүҙҙәренсә, кисә Рәсәйҙең сәнәғәт һәм сауҙа министры Денис Ментуров менән осрашыуҙа ошо мәсьәлә тикшерелде. Үҙ-ара эш итеү схемаһы һәм ошондай предприятие булдырыуҙы финанслау тураһында һөйләшеп килешелде.\n– 2016 йылда продукция етештереүгә күсеү өсөн яҡын арала эштең рәсми өлөшөн башлаясаҡбыҙ, – тине республика Башлығы.\nТеги: инновациялар,сәнәғәт,бр башлығы


Иҡтисади Башҡортостан - 03.06.21 Башҡортостан урмандарының ярты миллион гектар майҙаны хәүеф аҫтында | Выпуск передачи ГТРК «Башкортостан»\nИҡтисади Башҡортостан - 03.06.21 Башҡортостан урмандарының ярты миллион гектар майҙаны хәүеф аҫтында\nБыл хәүеф сығанағы ағас урлаусы браконьерҙар ҙа, янғын да түгел, ә бәләкәй генә ҡарышлауыҡтан башлана. Парһыҙ ебәк күбәләге республиканың Урал аръяғы райондарын тура мәғәнәһендә баҫып алды. Эҫе, ҡоролоҡло 2010 йылды хәтергә төшөрһәк Баймаҡ, Йылайыр, Ейәнсура яҡтарында йәшәүселәр яҡшы хәтерләйҙер – япраҡлы ағастар, бигерәк тә ҡайындар йәй башында яланғас тороп ҡалғайны. Ҡоро һауа торошон үҙ иткән был күбәләк төрө тиҙ үрсеп япраҡтарҙы ашап бөттө.\nБыйыл иртә килгән эҫе көндәр күрәһең был ҡоротҡосҡа яҡшы нигеҙ булды. Баймаҡ, Йылайыр, Ейәнсура, Күгәрсен, Хәйбулла райондарында бөгөн ебәк күбәләгенә ҡаршы көрәшергә тура килә. Урмандар ерҙән, дә һауанан да эшкәртелә, йәғни ағыу һиптерелә. Мәжбүри сара… Ә был сараның файҙанан башҡа зыяны ла булыуы ихтимал түгелме? Эшкәртелгән ерҙә бал ҡорттары үлә тип зарланыусылар, еләк-емеш йыйырға яраймы тип борсолоусылар етерлек.\nМәңгелек урманыбыҙға янаған тағы бер хәүеф янғындар менән бәйле. Май айы бигерәк тә ҡатмарлы булды. Урмандарҙа йөҙгә яҡын ут сығыу осрағы теркәлгән. Һәр икенсе осраҡта вайымһыҙ кешеләр ғәйепле. Һүндерелмәгән усаҡ, тәмәке төпсөгө, йә тәбиғәттә ҡалдырылған быяла ярсығы ла оло афәткә сәбәпсе булыуы ихтимал.\nСтудиябыҙ ҡунағы БР-ң Урман хужалығы министры урынбаҫары Илгиз Фәтҡуллин.


Инглиз паркы (Ереван) — Башҡорт Википедияһы\n40°10′27″ с. ш. 44°30′29″ в. д.\nИнглиз паркы (Ереван)\nәрм. Անգլիական այգի\n3 октябрь 1910\nИнглиз паркы (Инглиз баҡсаһы; әрм., шулай уҡ Театр) — Әрмәнстандың Ереван ҡалаһындағы йәмәғәт паркы, Италия урамында урынлашҡан. Ул Республика майҙанынан көньяҡ-көнбайышҡа ҡарай үҙәк Кентрон районында 5,5 гектар майҙанды биләй.\n2 Парк бөгөн\nИнглиз баҡсаһы Ереванда иң боронғо парктарҙың береһе булып тора. Уға 1860 йылдарҙа Эриван губернаһы губернаторы генерал-майор Михаил Астафьев тарафынан нигеҙ һалына. 1880 йылда паркты төҙөкләндереү проблемаларына билдәле Ереван табибы Левон Тигранян иғтибар итә, әммә ҡала думаһы был мәсьәләне ҡарамай. Паркты төҙөкләндереү мәсьәләһе 1894 йылда әленән-әле күтәрелә. Реконструкциялау планы төҙөлә, уға ярашлы бер нисә аллея, кибет булырға тейеш була. Һаҙлы участкалары дренаждар менән киптереү тәҡдим ителә, йөҙләгән ағас һәм ҡыуаҡлыҡтар ултыртыу ҡарала. 1895 йылда баҡса Левон Баклачянға баҡсала төҙөкләндереү эштәре алып барыу шарты менән 12 йылға ҡуртымға бирелә. Баклачян үҙ өҫтөнә алған йөкләмәләрҙе үтәмәй, шуға күрә парктың реконструкцияһы менән ҡала башлығы Исаак Мелик-Агамалян шөғөлләнә. Төҙөкләндереү буйынса эштәр ун йылға һуҙыла. Парк килеүселәр өсөн тик 1910 йылдың 3 октябрендә генә асыла.\nРеволюционерҙар ҡәберлеге (Степан Алавердяны, Саргис Мусаелян, Баграт Гарибджанян)\n1920 йылда Инглиз паркында Әрмәнстан тарихында беренсе футбол матчы үткәрелә, унда Ереван һәм Алексанрополь (хәҙер —Гюмри) командалары уйнай. Совет йылдарында парк 26 Баҡы комиссары хөрмәтенә атала. Әрмәнстан бойондороҡһоҙлоҡ алғандан һуң, парктың тәүге исеме тергеҙелә.\nИнглиз паркында Сундукян исемендәге Әрмәнтеатры, Франция һәм Италия илселеге һәм «Конгресс-отель» ҡунаҡханаһы урынлашҡан.\nПаркта әрмән драматургы Габриел Сундукяндың бюсы һәм уның персонажы балыҡсы Пепоның скульптураһы урынлашҡан.\nПарктың үҙәк фонтаны яңы өйләнеүсе парҙарҙың фотоға төшөү өсөн яратҡан урыны булып тора\nhttps://ba.wikipedia.org/w/index.php?title=Инглиз_паркы_(Ереван)&oldid=873387 ҡабул ителгән\nЕревандың парк һәм баҡсалары\nБыл бит һуңғы тапҡыр 08:17 17 март 2019 үҙгәртелгән.


Римма Үтәшева: "Үҫмерҙәрҙе енси тормош менән йәшәргә түгел, ә иҙән йыуырға өйрәтергә кәрәк" » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » Римма Үтәшева: "Үҫмерҙәрҙе енси тормош менән йәшәргә түгел, ә иҙән йыуырға өйрәтергә кәрәк"\n18.09.2019 Римма Үтәшева: "Үҫмерҙәрҙе енси тормош менән йәшәргә түгел, ә иҙән йыуырға өйрәтергә кәрәк"\nБР Дәүләт Йыйылышы депутаты мәктәптәрҙә енси тәрбиә биреүгә ҡаршы фекерен белдерҙе.\nБашҡортостанда һаулыҡ һаҡлау һәм демография мәсьәләләре буйынса ҡануниәттең үтәлешен контролдә тотҡан эш төркөмөнөң беренсе ултырышы булды. Унда БР Дәүләт Йыйылышы депутаты Римма Үтәшева сығыш яһаны.\nРимма Әмир ҡыҙы һүҙен Башҡортостанда тыуымдың кәмеүен билдәләүҙән башланы. Депутат фекеренсә, эш мәсьәләнең финанс яғына бәйле түгел: «Кавказда халыҡ беҙҙән яҡшыраҡ йәшәмәй. Ләкин динде һәм традицияларҙы һаҡлау иҫәбенә тыуым юғары кимәлдә ҡала».\nҺуңынан ул мәктәптәрҙә енси тәрбиә биреү темаһын ҡуҙғатты.\n— Балаларға контрацептивтар тураһында һөйләргә кәрәкмәй. Енси тормош 18 йәштән һуң ғына башланырға тейеш. Бөгөнгө Рәсәйҙең бурысы - контрацептивтарҙы түгел, ә сәләмәт, көтөп алынған йөклөлөктө пропагандалау.\nЖурналистың хәҙерге үҫмерҙәрҙең бер өлөшө барыбер енси тормош алып бара һәм был осраҡта һаҡланыу саралары менән танышыу уларға венерик сирҙәрҙе йоҡтормаҫҡа мөмкинлек бирә тигән иҫкәрмәһенә депутат былай тине:\n— Мин контрацептивтарға ҡаршымын тип әйтмәйем. Улар хаҡында мәктәптә түгел, ә университеттарҙа һөйләргә тейештәр. 14 йәшендә уларға был хаҡта белергә кәрәкмәй. Әгәр улар енси тормош алып бара икән, бының өсөн ата-әсә бар, улар балаларын тәрбиәләргә, дәрестәр менән шөғөлләнергә бурыслы. Мин балалар бәләкәйҙән үк контрацептивтар алһын тип пропагандаламайым. Балаларҙың бала сағы булырға тейеш.\nИсточник: ВК "Башҡортостаным | яңылыҡтар" төркөмө


Ил, халыҡ именлеген хәстәрләп\n1 Апрель , 14:12\n29 мартта район хакимиәтендә Дәүләт конфессия-ара мәнәсәбәттәр мәсьәләләре буйынса комиссия ултырышы уҙҙы. Ауылдарҙағы мәсеттәрҙән килгән дин әһелдәре ҡатнашҡан сараны хакимиәт башлығы Дәмин Юланов алып барҙы.\n- Йылдан йыл халыҡтың иманға ҡарата ҡарашы үҙгәреүе, дин юлына баҫыусылар артыуы ҡыуандыра. Районда әле 25 Аллаһ йортто эшләй. Йыл һайын ауыл халҡы тырышлығы, яҡташтар ярҙамы менән яңыларына нигеҙ һалына, төҙөлә, асыла.\nРайонда әле 25 Аллаһ йортто эшләй. Йыл һайын ауыл халҡы тырышлығы, яҡташтар ярҙамы менән яңыларына нигеҙ һалына, төҙөлә, асыла. Былтыр Байдәүләттә халыҡ аҡсаһына төҙөлгән мәсет эшләй башланы, Сәғиттә оҙаҡ йылдар төҙөлөп килгән мәсет тә асылды. Ҡыҙғанысҡа ҡаршы Өмбәт, Ғәббәс, Мәзит ауылдарында бер мәсет тә юҡ. Халыҡ никах уҡытыу, сабыйҙарға исем ҡушыу өсөн Иҫәнғолға йә башҡа ауыл мәсеттәренә йөрөне. Шуға күрә өмбәттәр дәррәү күтәрелеп сығып, иман йорто төҙөү буйынса бик әүҙем эш алып баралар. Етерлек аҡса йыйҙылар, “Һаумыһығыҙ, Ауылдаштар!” байрамында асырбыҙ. Унан тыш бик ҙур мәсет төҙөлә Юлдыбайҙа.\nРайонда мәсеттәр эшләй, шуныһы ҡыуандыра: уларҙы күберәк авторитетлы имамдар етәкләй. Был ауылды тәртиптә тоторға ярҙам итә. Тик ҡайһы бер ауылдарҙа имамдар юҡ, мәҫ. Вәлишәлә, Ҡужанаҡта һәм Әбүләистә. Беҙ бергәләп ошо һорауҙы хәл итергә тейешбеҙ, – Дәмин Марат улы шулай уҡ проблемалар тураһында ла һөйләп китте.\nУкраинаға бәйле һуңғы осорҙағы хәл-ваҡиғалар, хаҡтарҙың, эшһеҙлектең артыуы, ауылдарҙа суррогат алкоголь һатылыуы ла башлыҡ телмәренән ситтә ҡалманы. Берҙәм булып, бергә эш алып барһаҡ, беҙ был ауырлыҡтарҙы еңеп сығырбыҙ.\nЙәмғиәтте ағыулаусылар – халыҡҡа суррогат һатыусыларҙы тотоу буйынса эштәр бара, дүшәмбе Вәлишәлә һатыусыны тотоуға ирешкәндәр, Иҙелбәктә балаға һатыу осрағын асыҡлағандар. Былар полиция, ауыл биләмәһе башлығы менән бергә алып барыла. Ошо контрафакт араҡы һатыусылар менән дин әһелдәре, ирҙәр ҡоро, ҡатын-ҡыҙҙар советы менән бергә һөйләшеү алып барһа – һөҙөмтәлерәк булыр ине. Тағын бер ҙур бәлә – суицид. 2018 йылда 26 кеше үҙ-үҙенә ҡул һалһа, 19-сы йылда был һан ун бергә төшкән. 2020 йылда суицидтың ете факты асыҡланһа, 21-се йылда был һан тағы ун бергә еткән, ә 2022 йылдың ғинуар-февралендә суицидтың ете факты асыҡланған. Был йүнәлештә эштәр дауам ителһә, әлеге һандарҙы кәметергә булыр ине.\nЙәмәғәт тәртибен һаҡлау буйынса полиция начальнигы урынбаҫары, полиция подполковнигы Хәбир Танһыҡҡужин район ауылдарында экстремистик йүнәлештә эш алып барған кешеләр күренһә, был турала биләмә башлығын, участковыйҙарҙы иҫкәртеү кәрәклеге тураһында белдерҙе. Бындай эштәр өсөн статья ҡаралған, ҡыуанысҡа күрә, әлеге ваҡытта беҙҙең районда бындай граждандар юҡ. Шулай уҡ контрафакт араҡы һатыусылар менән эштәр, алда торған Ҡорбан, Ураҙа байрамдарына әҙерлек тураһында ҡыҫҡаса һөйләп китте.\nАлда торған ҙур, изге торған Рамаҙан айын үткәреү тураһында Иҫәнғол мәсете имамы Хажи Фәрит хәҙрәт Вәлиев сығыш яһаны.\nБик кәрәкле һәм халыҡ өсөн көнүҙәк булған темалар тураһында һөйләшелде, кәңәшләшелде был ултырышта. Шулай уҡ Самаҙы ауылы мәсетенә имам ҡуйыу, байрам осоронда балаларҙы мәсеткә йәлеп итеү, аттестация срогының ураҙа осоронда сығыуы һ..б. тураһында һораусыларға тулы яуаптар бирелде.\nТулыраҡ гәзит биттәрендә яҡтыртылды.


Кисә илебеҙ эске һәм тышҡы хәүефтәргә тиҙ арала яуап\nбирергә һәләтле булыуын күрһәтте. Милли террорсылыҡҡа ҡаршы комитет террорсылыҡ хәүефе тураһында, беренсе сиратта,\nхалыҡтың уяулығын арттырыу һәм террорсыларҙың мөмкин булған пландарын боҙоу өсөн хәбәр итте.\nБеренсе сиратта, профилактика саралары Рәсәйҙең метро һалынған һигеҙ ҙур ҡалаһына ҡағылды. Әммә иҫкәртеү буйынса эшмәкәрлек Рәсәйҙең бөтә төбәктәрендә һәм, беренсе сиратта, транспортта башланды. Вокзалдарҙа "проблемалы" төбәктәрҙән һ әм илдәрҙән килгән поезд пассажирҙарын ҡаршы алыу контроле к өсәйә. Станцияларҙа пассажирҙарҙы даими рәүештә уяу булырға саҡырған тауыш яңғырай. Поезд һәм электр поездары рейс алдынан һәм аҙаҡҡы пунктҡа килеп туҡтағандан һуң өҫтәмә\nКуйбышев магистрале Башҡортостан бүлексәһенең йәмәғәтселек менән бәйләнеш буйынса хеҙмәт етәксеһе Сергей С патар хәбәр итеүенсә, Өфө сик идаралығы хеҙмәте вокзалдарға нарядҡа сығыусылар һанын арттыра. Биналарҙа һәм күсмә составта кинологтар шартлатҡыс әйберҙәр булыу - булмауын тикшерә. Тимер юлсылар территориаль хоҡуҡ һаҡлау органдары, Өфөнөң ведомство тимер юл һағы отряды, шәхси һаҡ предприятиелары менән берлектә тимер юл транспортының күперҙәр, тоннелдәр, үҙәкләштерелгән электр постары кеүек мөһим объекттарында һаҡты һәм үткәреү режимын көсәйтеү буйынса өҫтәмә саралар күрә. Станциялар территорияһында хәүефһеҙлек сараларын һаҡлауҙы контролдә тотоу көсәйтелә, тимер юл зонаһындағы сит кешеләргә айырым иғтибар бирелә. Ярҙам итеү һәм янғын һүндереү поездарының ғәҙәттән тыш хәлдә эшләүгә әҙерлеге тикшерелә.\nТейеш булыуынса, тимер юлсылар техник эксплуатация һәм янғын хәүефһеҙлеге ҡағиҙәләренең үтәлеүенә етди иғтибар бирә . "Дим" һәм "Стәрлетамаҡ" локомотив деполарында машинистар һ әм уларҙың ярҙамсылары юлға сығыу алдынан юлда таныш булмаған предметтар осраған хәлдә был турала кисектермәйенсә\nстанция буйынса дежурҙарға хәбәр итергә кәрәклеге хаҡында иҫкәртелә. "Өфө" пассажирҙар депоһы проводниктары ла шулай уҡ эшләй. Юл монтерҙары юлды, яһалма ҡоролмаларҙы көн һайын тикшереп сыға. Ҡул йөгөн һаҡлауға тапшырыу өсөн билетты йәки шәхес танытмаһын күрһәтергә кәрәк.\nӘйткәндәй, кисә РФ Дәүләт Думаһы тарафынан икенсе уҡыуҙа ҡабул ителгән "Транспорт хәүефһеҙлеге тураһында" закон проекты ла беренсе сиратта террорсылыҡтан һаҡлауға йүнәлтелгән. Мәҫәлән, 10 - сы статья транспорт предприятиеларына эшкә урынлашыуҙа етди сикләүҙәрҙе күҙ уңында тота. Ә икенсе, 11 - се статья буйынса транспорттың б өтә төрҙәрендә лә пассажирҙар тураһында персональ мәғлүмәт


Александровка (Ауырғазы районы) — Башҡорт Википедияһы\nАлександровка (Ауырғазы районы)\n80 205 837 002\n80 605 437 106\nАлександровка (рус. Александровка) — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 179 кеше. Почта индексы — 453496, ОКАТО коды — 80205837002.\nЭлекке алпауыт ауылдарынан килгән урындағы крәҫтиәндәр 1875 йылда алпауыт Ушаковтан 63 дисәтинә ер һатып ала һәм, 9 йорттан Александровка ауылын ойоштороп, шунда күсеп ултыра. Тәүгеләрҙән булып 58 кеше төпләнә. Тәүге төпләнеүсе Александр Захаров исеме менән аталған.\nг) Степановка ауыл Советы Александровка ҡасабаһының\n2010 йыл 14 октябрь 179 90 89 50,3 49,7\n2002 йылғы халыҡ иҫәбен алыу мәғлүмәтенә ярашлы, күпселек милләт — сыуаштар (91 %).\n↑ Госсправка сайтныда урамдар исеме\nАлександровка (Ауырғазы районы) // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\nhttps://ba.wikipedia.org/w/index.php?title=Александровка_(Ауырғазы_районы)&oldid=1132595 ҡабул ителгән\nБыл бит һуңғы тапҡыр 18:32 5 май 2022 үҙгәртелгән.


Атамаларға дөрөҫ аңлатма кәрәк\n18 Ғинуар 2011, 14:00\nМатбуғат һәм башҡа мәғлүмәт сығанаҡтары аша теге йәки был атамаға аңлатма биргәндә авторҙар тарафынан ҙур хаталарға юл ҡуйыла. Һөҙөмтәлә хәҡиҡәткә бөтөнләй тап килмәгән аңлатма барлыҡҡа килә. Тик ул аңлатмаларға туҡталып тормай, ҡайһы бер атамаларға туҡталып үтәйек.\nҺарыҡташ Һаҡмар эргәһендәге артышлы тауға һырығып ултырғанға күрә боронғолар уны Һырыҡташ тип йөрөтһә, аҙаҡ Һарыҡташҡа әйләнә.\nҺаҡмар яҙғы көслө ташҡындарҙа, ярҙарына һуғылып, уларҙы ашап, яңы үҙәндәр ярып аҡҡанға боронғолар уны Һуҡмыр йылға тип исемләй, аҙаҡ Һаҡмар тип йөрөтә башлайҙар. Ә элекке үҙәнендә ҡалған ҡалдыҡ һыуҙы әле лә Үле Һаҡмар тип йөрөтәләр. Һаҡмар буйында Үле Һаҡмар тип аталған урындар байтаҡ.\nЙылайыр оло юлдан Баймаҡҡа табан барғанда ошо оло юлдан һулға киҫкен боролоп тағы ла бер боронғо оло юл – Кананикольск аша Собханғолға табан китә. 1735 – 1740 йылдарҙағы башҡорт күтәрелеше баҫылғас, ошо юл айырыла: баш күтәргән башҡорттарҙы бикләү өсөн 2000 кеше һыйҙырышлы ике таш төрмә төҙөлә. Уларҙы Мосолов тигән баярҙың казактары күҙәтеүе аҫтында башҡорттар һала. Тәүге осорҙа был төрмәләрҙе Юлайыр төрмәһе тиҙәр (урыҫтар уны Зилаирская крепость ти), аҙаҡ, урыҫса Зюлаирҙан башҡортсаға әйләндереп, Йылайыр тип йөрөтә башлайҙар. Яңыраҡ яманаты сыҡҡан был ике таш төрмәнең 250 йыллығын үткәрҙеләр.\nЯйыҡ йылғаһының ағышы бөтөнләй беленмәй, ҡағыҙ ташлаһаң, уның аҡҡанын аҙ ғына һиҙемләргә була. Шуға ла уны боронғо башҡорт Яй Ыҡ (яй ағыусы) тип йөрөтһә, аҙаҡ Яйыҡҡа әйләнә.\nТаналыҡ, йәғни Тын Ылыҡ, шаршыһыҙ яй ғына, тын ғына аҡҡанға шундай исем биргәндәр.\nСтәрле – боронғоса Иштәрле, Салауат һәм Өфө яҡтарынан килгәндә 30 саҡрымдан күренеп ултырған ике ишле тау. Шул тауҙар эргәһендәге ауылды ла Иштәрле тип йөрөтһәләр (йәғни Стәрлетамаҡтың иҫке, боронғо өлөшө), аҙаҡ, ҙурайып, ҡалаға әйләнә.\nШихан (баяғы тауҙарҙың береһе) тигеҙлектә тәндәге сиҡан кеүек булғанға боронғолар уны Сиҡан тау тигән. Үткән быуаттың 40-сы, 50-се йылдарында ла уны Сиҡан тау тип һөйләрҙәр ине.\nУчалы атамаһы ҡалаға түгел, ә уның эргәһендәге ауылға бәйле. ҡалҡыулыҡтан (тау, плато) текәлектән ҡапыл ауылға осҡанға (төшкәнгә) боронғо башҡорттар ауылды Осалы тип йөрөтһә, татарҙар Очалы тип, ә урыҫтар Учалы тип, документтарҙа урыҫса Учалы тип яҙылғанға аҙаҡ башҡорттар ҙа Учалы тип һөйләй башлай.\nАлағуян – Бөрйән районындағы ауыл. Борон башҡорт ҡая ташты ҡоя таш тип йөрөткән, йәғни «целый», «литый» мәғәнәһендә. Борон ауылды Оло ҡоян тиһәләр, аҙаҡ ул Алағуянға әйләнә. Ауыл эргәһендә, һис һүҙһеҙ, ҙур ҡаялары булырға тейеш. Ауылды икенсе төрлө Иҫке Собханғол тип тә йөрөтәләр.\nДөрөҫ, боронғо атамалар быуындан-быуынға, телдән-телгә күсеп килгәнгә лә уларҙың ҡайһы берҙәре бөгөн ныҡ боҙоп әйтелә. Шуға ла уларға аңлатма биргәндә һаҡ булырға кәрәк. һәр төрлө легендалар уйлап сығарыу зарарға ғына.


Материалы за 05.04.2017 » Башҡортостан гәзите\nЙәмғиәт // 5-04-2017, 10:17\nЮҡҡа ғына ерле мөхтәриәт хаҡында хыялланмаған бит Башҡорт автономияһы башында торған ғалим, ойоштороусы З. Вәлиди. Башҡорттарҙың боронғо дәүерҙәрҙән үҙ ерендә хужа булырға тейешлеген тәрән аңлап, ошо фактты аҙаҡ Иван Грозный тарафынан грамоталар менән раҫлап ҡуйыуын билдәләп, дәүләт ҡороп йәшәүгә хоҡуҡтарын таныуҙарын теләгән. Ошо хаҡта Ҡурған өлкәһенең Сафакүл районына Бөтә донъя башҡорттары ҡоролтайы Башҡарма комитеты ойошторған сәфәр барышында бер нисә тапҡыр иҫкә алынды. Нисек был хаҡта уйламайһың инде, нимә генә тимә, Силәбе, Ырымбур өлкәләрендәге, Пермь крайындағы милләттәштәребеҙ күршелә генә йәшәһә, Ҡурған өлкәһенә барып етер өсөн йәнә лә Силәбе аша үтергә кәрәк. Ни генә тимә, был яҡ башҡорттары элек-электән үҙ традицияларын тотҡан, хатта милли кейемдәрҙең үҙенсәлеген һаҡлаған. Заманында тап ошо төбәктә башҡорт ҡатын-ҡыҙҙарының күлдәктәрен, селтәрҙәрен, ҡашмауҙарын тергеҙеп йөрөнөләр әле ул. Телгә оҫта, йор һөйләшле милләттәштәребеҙҙең “Сафыя, ҡарале” тип аталған таҡмағын хәҙер кем генә башҡармай икән? Моңло тауышлы йырсы Фәрүәз Урманшиндың үҙ заманында репертуарын байытҡан был Ҡурған таҡмағы табындарҙың, мәжлестәрҙең түренән төшкәне юҡ.\nМәҙәниәт һәм әҙәбиәт // 5-04-2017, 10:08\nКом: 0 // Уҡынылар: 448 тапҡыр // Тотош уҡырға\nӨлкән быуындың ҡул эштәре күҙҙең яуын алырлыҡ\nЙәмғиәт // 5-04-2017, 10:06\nМәжит Ғафуриҙың Өфөләге мемориаль йорт-музейында Башҡортостан Республикаһының төбәк йәмәғәт ойошмаһы — “Өсөнсө быуын халыҡ университеты” социаль үҙәге тыңлаусыларының ҡул эштәренән торған күргәҙмә ойошторолдо. Унда музей хеҙмәткәрҙәре, ҡунаҡтар, Коммунистик урамдың 39-сы йортонда урынлашҡан Халыҡ университеты директоры Рафиҡ Ғилмийәр улы Хәйҙәров, уҡытыусылар, төрлө клуб етәкселәре һәм уларҙа шөғөлләнгән пенсионерҙар ҡатнашты.\nКом: 0 // Уҡынылар: 381 тапҡыр // Тотош уҡырға\nСпорт һәм туризм // 5-04-2017, 10:03\nКом: 0 // Уҡынылар: 449 тапҡыр // Тотош уҡырға\n“Ватандаш” журналы конкурс иғлан итте\nКонкурстар // 5-04-2017, 10:01\nБаҫманың март һанына күҙәтеү\n“Ватандаш” журналының март һанында тарихи материалдар төп урынды алып тора, сөнки тарихи ерлек ҙур: 1919 йылдың мартында Башҡортостан РСФСР составында барлыҡҡа килгән беренсе республика була. Ошо уңайҙан баҫма Башҡортостан дәүләт китап палатаһы директоры Азат Ярмуллиндың “Килешеү мөнәсәбәттәренең беренсе тәжрибәһе” исемле мәҡәләһе менән асыла. Унда Башҡортостан милли дәүләтселегенең формалашыу этаптары сағылдырыла. Мәҡәлә Сталиндың Башҡорт автономияһын таныу тураһында телеграммаһы, Әхмәтзәки Вәлиди төҙөгән Башҡортостан автономияһы картаһы һәм башҡа тарихи документтарҙың һүрәттәре менән байытыла.\nИҡтисад // 5-04-2017, 10:00\nРеспублика баҫыуҙарында йылдан-йыл иген үҫтереү ҡеүәтле бара: бураларға әллә күпме тонна ашлыҡ тапшырабыҙ, шул уҡ ваҡытта ситтә етештерелгән ондо һатып алабыҙ. Һуңғы ваҡытта бер генә ойошманың йәки фермерҙың үҙ игенен тирмәндә тарттырып, шуны эшселәренә һатҡаны хаҡында ишеткәнебеҙ ҙә, гәзит биттәрендә уҡығаныбыҙ ҙа юҡ. Ә бына “Урал аръяғы Агро” МТС-ының Әбйәлил филиалының Ишҡол бүлексәһендә, ышанаһығыҙмы-юҡмы, тирмән эшләй.\nБайҙарҙың аҡсаһы юҡ...\nИҡтисад // 5-04-2017, 09:58\nКөнбайыш Европа санкцияларына эләккән ҡайһы бер байҙарҙың хәлдәренә инеп, уларҙы һалымдан азат итергә уйлайҙар. Был хаҡта Дәүләт Думаһы закон проекты әҙерләгән дә инде.\nМәҙәниәт һәм әҙәбиәт // 5-04-2017, 09:57\nРеволюциянан алда Башҡортостан батша колонияларынан иң артта ҡалғаны һәм иң иҙелгәндәренең береһе ине. Үҙ хакимлеген һаҡлар өсөн капитализм төрлө милләт хеҙмәтсәндәрен бер-береһенә дошманлаштырып, дин ағыуы менән ағыулап бөттө, уларға экономик һәм культура яғынан үҫергә ирек бирмәне. Шул рәүештә башҡорт хеҙмәтсәндәре лә Октябрь революцияһын хатта үҙ әҙәби теленән дә мәхрүм хәлдә ҡаршы алды, ә башҡа культуралар, бигерәк тә музыка, сәнғәт тураһында һөйләп тә торорға түгел.\nИнновациялы үҫеште һайлайбыҙ\nСоциаль мәсьәлә // 5-04-2017, 09:55\nБай тарихлы һәм тәжрибәле “Башкиравтодор” акционерҙар йәмғиәте – республикабыҙҙа юл һалыу, ҡоролмалар төҙөү, уларҙы тәртиптә тотоу, төҙөкләндереү эштәрен башҡарған иң ҙур предприятиеларҙың береһе.\nСабыр бул, Санкт-Петербург...\nАнонстар // 5-04-2017, 08:45


Өфөлә Татарстан Республикаһы башҡорттары мәҙәниәте көндәренең саралары үтте // Мәҙәниәт | новости башинформ.рф\n12:10, 24 апреля 2018 Мәҙәниәт\nБашҡортостандың баш ҡалаһында Башҡортостан Республикаһында Татарстан Республикаһы башҡорттары мәҙәниәте көндәре сиктәрендә саралар үтте.\nБашҡортостан Мәҙәниәт министрлығының матбуғат хеҙмәтендә хәбәр итеүҙәренсә, Татарстан делегацияһы «Рәсәй Федерацияһы төбәктәрендә башҡорттар: үткәнебеҙ, бөгөнгөбөҙ һәм киләсәккә пландар» түңәрәк өҫтәле эшендә ҡатнашты, экскурсия менән Башҡортостандың Милли музейында, Бал йортонда, Рәми Ғарипов исемендәге Башҡорт гимназия-интернатында, Салауат Юлаев майҙанында булды, унда ҡунаҡтар милли батырыбыҙҙың һәйкәленә сәскәләр һалды.\nМәжит Ғафури исемендәге Башҡорт академия драма театры сәхнәһендә гала-концерт үтте. Республиканың мәҙәниәт министры Әминә Шафиҡова сарала ҡатнашыусыларҙы Башҡортостан Башлығы Рөстәм Хәмитов исеменән ҡотланы һәм ҡунаҡтарға рәхмәт хаттары тапшырҙы.\n«Был проекттың мөһим бурысы – башҡорт этносына иғтибар йәлеп итеү, башҡорттар күпләп йәшәгән Рәсәй төбәктәре араһында этник мәҙәниәтте киңәйтеү һәм дуҫлыҡ бәйләнештәрен нығытыу», — тип һыҙыҡ өҫтөнә алды Әминә Шафиҡова.\nГала-концерт программаһын ике республика артистары әҙерләгәйне. Башҡорт туйының үҙенсәлектәре «Гөлнәзирә» һәм «Сал Урал» фольклор ансамблдәре башҡарған музыкаль-бейеү композицияһында сағылыш тапты. Концертта шулай уҡ Башҡортостандың халыҡ артисы Рэм Гәрәев, республика конкурстары лауреаттары Рөстәм Баһаув һәм Риф Аралбаев, «Татарстан Республикаһы башҡорттар ҡоролтайы» төбәк йәмәғәт ойошмаһы советы ағзаһы Ринат Мөхөтдинов, «Гөлкәй» халыҡ ансамбле сығыш яһаны.\nБашҡорт драма театры сәхнәһендә башҡорт йырҙары, бейеүҙәре, шиғырҙары һәм йолалары башҡарылды. Сара аҙағында «Татарстан Республикаһы башҡорттар ҡоролтайы» төбәк йәмәғәт ойошмаһы советы рәйесе Ғәли Хәсәнов Ханты-Манси автономия округы – Югра башҡорттары Ҡоролтайы башҡарма комитеты рәйесе Рәүҙәт Ҡолманбәтовҡа символик штандартты тапшырҙы.\nТеатр фойеһында төрлө продукция: «Тамға» ижади берләшмәһе (Туймазы) сувенирҙары, «Милләт байлығы» (Учалы) һәм «Ынйы» (Өфө) ижади берләшмәләренән милли стилдә биҙәүестәр, стилләштерелгән башҡорт кейем-һалым һәм аксессуарҙар, ҡумыҙ, ҡурай күргәҙмәһе тәҡдим ителде. Башҡорт дәүләт филармонияһы солисы, виртуоз-музыкант Миңлеғәфүр Зәйнетдинов ҡумыҙҙа уйнап күрһәтте.\n2007 йылдан башлап, этномәҙәни акция сиктәрендә Силәбе, Ырымбур, Ҡурған, Һамар, Һарытау, Свердловск өлкәләре һәм Пермь крайы башҡорттары мәҙәниәте көндәре уҙғарылды. Киләһе йыл сарала Ханты-Манси автономия округы башҡоттары ҡатнаша.


Ҡайһы бер спектаклдәр бер ниндәй ҙә тәьҫир ҡалдырмай. Аллаға шөкөр, бөтәһе лә ундай түгел, айырым спектаклдәр тураһында һөйләйһе лә һөйләйһе, үҙ фекерҙәреңде башҡалар менән уртаҡлашаһы килә. Мәжит Ғафури исемендәге Башҡорт дәүләт академия драма театры ҡуйған "Серле көршәк" спектакле премьераһы тап шундайҙарҙан. Сағыу спектакль тамашасыларға ҡеүәтле энергия заряды бирә, бер кемде лә вайымһыҙ ҡалдырмай.\nСпектакль нигеҙендә - Зәйнәб Биишева әҫәрҙәре мотивтары буйынса пьеса. Ләкин кем спектаклдең әҙәби сығанаҡҡа тулыһынса тап килеүенә иҫәп тота, уларҙы күңелле сюрприз көтә. Пьесаның сәхнә варианты авторы Динара Кәримова төп теманы өҫтәмә сюжет һыҙыҡтары һәм көтөлмәгән интригалар менән биҙәгән. Зәйнәб Биишеваның совет заманында яҙыуын һәм уның әҫәрҙәрендә идеологик йүнәлеш өҫтөнлөк итеүен иҫәпкә алһаҡ, ҙур булмаған төҙәтмәнән пьеса отҡан ғына.\n"Серле көршәк" - ул балалар өсөн спектакль. Үҫеп килеүсе быуын үҙенә ҡыҙыҡлы һәм аңлайышлы, иҫе китеп ҡарарлыҡ спектаклдәрҙе генә ҡараясаҡ. Һәм Башҡорт драма театры спектаклендә, ысынлап та, таң ҡалырлыҡ мәлдәр етерлек - көтөлмәгән интригалар, йомаҡтар, акробатик трюктар, музыка һәм бейеүҙәр күп, экзотик костюмдар һәм артистарҙың сағыу гримы.\nХатта спектакль башланыуын көтөү ҙә үҙенсәлекле бер интригаға әйләнде. Спектакль барырға тейешле театрҙың бәләкәй залына инер алдынан тамашасыларға гардеробта өҫ кейемен ҡалдырыу ғына түгел, аяк кейемдәрен дә сисергә тәҡдим иттеләр. Балалар һорау биреп тә торманы, шунда уҡ кроссовки һәм туфлиҙарын һалдылар ҙа залға инеп юғалдылар. Өлкәндәр иһә үҙҙәрен башҡасараҡ тотто. Оҙаҡ уйландылар, һуңғы минутҡа тиклем аяҡ кейемдәренән айырылырға теләмәй, тапанып торҙолар. Ләкин ваҡыт етеп килә, спектаклдең башын ҡалдырғы килмәй бит. Ахыр килеп, өлкән тамашасылар ҙа зал тупһаһы аша атлап үткәс, тағы хайран ҡалдылар. Бында ҡәҙимге креслолар һәм ултырғыстарҙың эҙе лә юҡ. Аҡ балаҫҡа мендәрҙәр теҙеп һалынған, уларға ултырырға тәҡдим иттеләр. Зал менән сәхнәне айырыусы сик тә юҡ - тамашасынан ике аҙым ғына ситтә спектакль геройҙарының береһе сыйырсыҡ ояһы эшләп ултыра.\nӘкиәт сюжеты тылсымлы көршәк тураһында боронғо легендаға ҡоролған, ул ике ғашиҡҡа бер-береһен табырға ярҙам итә һәм тағы бер пар ғашиҡтарҙы яуыз сихырҙан ҡотҡара. Спектаклдә был риүәйәтте төрлө персонаждар һөйләй. Һәм һәр юлы беҙ яңынан-яңы тәфсирҙәр беләбеҙ. Борон-борон заманда йәш бер көршәксе йәшәгән. Ул иҫ киткес матур тылсымлы көршәк яһаған һәм уны һөйгән ҡыҙына бүләк иткән. Ләкин оҫта нисектер урынһыҙ шаяртҡан, һәм ҡыҙ үпкәләп, көршәкте ергә ташлаған. Көршәк селпәрәмә килгән һәм, уларҙың береһен - иргәйелгә, икенсеһен бөкөрө ҡарсыҡҡа әйләндереп, ғашиҡтарға язаһын биргән. Ул ваҡыттан һуң күп һыуҙар аҡҡан, әммә тылсымлы һауыт менән тарих яңынан ҡабатлана. Ләкин был юлы бөтәһе лә яҡшы тамамлана. Көршәкте эшләгән йәш егеткә батша ҡыҙы ғашиҡ була, ә серле көршәктең тауышын ишетеп (ул һөйләшә белә!), иргәйел менән ҡарсыҡ та тәүге саҡтарына әйләнеп ҡайта.\nАҙ ғына декорациялар менән сикләнеп, спектакль өҫтөндә эшләгән ижади коллектив артистарҙың костюмдарына һәм гримдарына төп баҫым яһай. Сәхнәне биҙәүҙә лә аскетлыҡ күренә - баҫҡыстар тауҙарҙы символлаштыра, улар буйлап геройҙар еңел генә үрмәләп менеп китә һәм төшә, ә ҡәҙимге йөн ептәр тар ғына борма-борма һуҡмаҡ булып хеҙмәт итә. Ҡалғанында иһә күҙ ҡамаштырырлыҡ зиннәт - матур күлдәктәрҙә, иҫәпһеҙ-һанһыҙ толомдары менән көнсығыш сибәрҙәре, батша ҡыҙының ҡулын һәм йөрәген яулау өсөн бөтә ер шарынан йыйылған көслө енес вәкилдәре милли кейемдәрҙә. Бер кейәү егете дәртле ирланд бейеүен башҡарҙы, ҡытай егете гипнозсы һәм иллюзионист икән, һинд егете һыбыҙғыла оҫта уйнап, ҙур кобраны яҡын ебәрмәй тотто. Стилдәрҙең аралашыуы, буяуҙарҙың сағыулығы иғтибарҙы ситкә йүнәлтергә ирек бирмәне. Бынан тыш, тамашасылар үҙҙәре лә әкиәттә ҡатнашыусылар булып китте. Артистар менән бергә балалар йәшенмәк уйнаны һәм көнсығыш баҙарында һатып алыусыларҙы һүрәтләндереп, бер мәлдә массовкаға ҡушылып китте, бында киң күңелле һатыусылар уларҙы тәмле емеш-еләк һәм попкорн менән һыйланы.\nКилешегеҙ, ғәҙәттән тыш. Әммә тамаша залында барған буталышҡа һәм балаларҙың шат тауыштарына ҡарап, актерҙарҙың был табышы лайыҡлы баһаланды. Спектаклде ҡарау үҙе бер рәхәтлек бирҙе. Ул күңелле, дәртле, мауыҡтырғыс килеп сыҡты. Башлыса йәш артистар - былтыр Башҡорт драма театрында үҙ карьераларын башлап ебәргән Михаил Щепкин исемендәге Юғары театраль училищены тамамлаусылар арҡаһында. Илсур Ҡаҙаҡбаев, Юнир Ҡоланбаев, Урал Әминев, Милена Сираева, Илфат Булатов һәм башҡа бик күп артистарҙың һәм музыканттарҙың юғары профессионаллеге, оҫталығы спектаклде шулай шат күңелле, яҡты яһаған да инде. Миндә уны тағы бер тапҡыр барып ҡарау теләге уянды.


Вакансиялар йәрминкәһе үтә\n13 Сентябрь , 08:00\nМәшғүллек үҙәктәрендәге вакансиялар йәрминкәһендә Ишембайҙағы ”Аркада” яңы тегеү фабрикаһына эшкә килергә йыйынған 400-ҙән ашыу кешене ҡабул иттеләр. Ҡырҡ кеше тегеү ҡорамалы операторына уҡырға ниәтен белдерҙе.\nИшембай ҡалаһында заманса тегеү предприятиеһын асыу октябрь айына планлаштырылған. Эшселәрҙе әҙерләү йәй көнө үк башланғайны. Фабрикала яҡынса 800 кеше эшләйәсәк.\nИҫегеҙгә төшөрәбеҙ, 2019 йылда Стәрлетамаҡ һәм Ишембай райондары биләмәһендә “Алға” айырым иҡтисади зона барлыҡҡа килтерелде. Был проект инвестициялар йәлеп итергә, яңы эш урындары булдырырға, халыҡтың республиканан ситкә китеүен кәметергә булышасаҡ. Ишембайҙа ике еңел сәнәғәт фабрикаһы теркәлде лә инде. “Аркада” һәм “ЗаСпорт” предприятиелары эш һәм спорт кейемдәре етештерәсәк.\n– Автоматлаштырылған фабрика йыл һайын 220 мең дананан ашыу продукция етештерергә тейеш. Әле беҙгә тегеү операторҙары, технологтар, ҡорамалдарҙы көйләүселәр, төргәктәргә һалыусылар, контролерҙар, йөк тейәүселәр, йыйыштырыусылар етешмәй. Үҙегеҙ йәшәгән урындағы Мәшғүллек үҙәктәренә мөрәжәғәт итегеҙ. Беҙ һеҙгә 25-30 мең һумлыҡ рәсми эш хаҡы, тотороҡло эш, тулы социаль пакет һәм ял гарантиялайбыҙ, - тип белдерҙе видеоконференция барышында “Аркада” предприятиеһының генераль директоры Евгений Романов.\nӘлеге ваҡытта, “Демография” милли проектының “Хеҙмәт етештереүсәнлеге һәм мәшғүллек” федераль проектына ярашлы, 134 эш эҙләүсе һөнәрҙе үҙләштерә.\n“Демография” милли проекты үҙ эсенә биш федераль проектты ала. Шуларҙың береһе – “Мәшғүллеккә ярҙам итеү” проекты. Рәсәй Президенты Владимир Путиндың “май” указдарына ярашлы, “Рәсәй Федерацияһында демографик сәйәсәтте тормошҡа ашырыу саралары тураһында”ғы Указдың һигеҙ ҡарарын 2024 йылға үтәү бурысы тора.


Ҡатын-ҡыҙ белергә танышты - Бөтә донъя видео чат! Бөтә ил, сит ил, бөтә донъя.\nХайфа менән Таныштырыр: таныштырҙы Сайттар, улар Аласыз барыһы Да\nҺеҙ аласаһы үҙ бушлай сайтында Бик яҡшы һаҡланғанӘгәр яңы танышының телефон номерын Эҙләп алыр раҫлау өсөн һәм Һеҙ телисез, Хайфа Хацафон - был Һеҙҙең өсөн. Шулай уҡ малайҙар һәм ҡыҙҙар Иҫ киткес тура килә өсөн Бушлай селтәрендә иң яҡшы Хайфа. Хат хәбәрем юҡ унда сикләү Юҡ йәки күп булһа, ул Һеҙҙе иҫәп яҙма менән ялған Дауам итә. Был граждандар араһындағы мөнәсәбәттәр системаһына Ингән һәм һәр мөһим.Деконструкциядеконструкция теркәлергә мөмкин веб-сайты түләүһеҙ.\nӘгәр һеҙ телис...\nӘгәр телисез икән, йоҡлап, йәки Бизнес менән шөғөлләнергә була, алыу-Уның был яуабы, йәки хәбәр...\nБушлай телефон Менән фото Яҙыу юҡ Таныштырҙы.\nӘлеге ваҡытта Испарта башҡа бушлай Теркәлергә кәрәк булғандар менән осрашаХәбәргә өҫтәп, фотоһүрәттәрен күреү өсөн. Был ысулды яңы танышының телефон Номерын һәм административ ресурстарҙы оптималь Бүлеүгә бәйле булды берекмәһе ағзалары Яңы сайт тәҡдим итә. Флирт сайтының фотоһүрәттәр һәм башҡа Яҙып, телефон номерын һәм хәүефһеҙлек Ҡәнәғәтләндереү функцияһын бушлай булыуы мөмкин түгел. Бынан тыш, фотоһүрәттәр аралашырға мөмкин Тау ҡыҙы үҙе эҙләү өсөн Интернетта декрет наслаждаться. Полов...\nАнекдот анекдот башында ир-ат - ир-ат, ир-аттар тураһында шаяртыу шутка ир-атты - ҡатын-ҡыҙ һәм ир-егет никах тураһында шаяртып - көлкө ҡапма-ҡаршы тураһында ҡатын-ҡыҙ ир-егеттәр менән эшләүе рәхәт һәм fotolia ярашлы рәүештә баҫтыБында шаяртып тикшерәсәк, улар ир-егеттәр һәм ҡатын-ҡыҙ яратмай ул ҡатын-ҡыҙға ҡарата мөнәсәбәт. Анекдот, юмористик һәм гадость шаяртыу, Көлөү, Йылмайып, һәм ул һаҡсыл. Һәйбәт уҡый. Никах-ул ҡуҙғалырға маташҡан менән проблемалары бу...\nChatroulette Топ Сайттар\nРәхим итегеҙ чиң яҡшы, иң яҡшы сайттары өсөн бөтә магазиндарҙа бер нисек chatroulette распредвал кулачка туҡталышы. Облазить беҙ бөтә интернет, чат, һеҙҙең өсөн унан табыу өсөн осраҡлы иң популяр һәм барыһы ла бергә, бер урында килтерә. Хәҙер аласыз наслаждаться осраҡлы видео-шул уҡ платформа ч төрлө сайтында бара. Был альтернатива эҙләп яңы кешеләр, яңы ҡағиҙә бөтә донъяла бөтә chatroulette Chatroulette, ваҡытты күңелле үткәреү өсөн осраҡлы ғына дуҫтары менән осрашыу йә яңы незнакомцы...\nВидео танышты танышты тығын\nДата Һәм Выбегать\nЕгете Үҙенең Дуҫы Менән Ресторанында Романтик Киске Сәғәт Дата Һуң Иҫке Булырға СаҡыраЕгет Эҙләй Һәм Иң Яҡшы Урындарҙа Түгел. Извращенец Аспенный Та Булмай, Сөнки Непристойный Тан Ғына Башлағайны, Уҫаҡ Белдерҙе. Ныҡ ярһыған аспенный булырға тейеш, сөнки, хатта һуң, уның ерҙәренә долбоеб иғлан уның йәйенке, секс ваҡытта барып тоташа. Эта, һәм уларҙың сиктәрендәге физик һәм аҡыл беҙҙең өсөн тере аҙығы бесславный уларҙың тол моделе. ТИА йылда шанхайҙы хмыров ар...\nТабыу кеүек кеше\nБындай Саралар үҫемлек\nКүп кенә ҡатын-ҡыҙҙар өсөн билдәләнгән мәсьәлә етди мөнәсәбәттәр, өсөн тәненең һәм йәненең бер төндә, шулай уҡ бала тәрбиәләү һәм уҡытыу өсөн әҙерләү өсөн зачатие йә инде, тип табылған ир-аттыБашланы, ҡарағыҙ әле, - тип уларса эшләне. Мин ҡыҫҡа итәк кейгән модалы прическа яһап, ҡәҙерле рухи парфюмировать, класс макияж яһаны. Һис шикһеҙ, ҡатын-ҡыҙ бурыслы яҡшы күренеп, һәйбәт һәм уның еҫе килергә тейеш, әммә был ғына етерлек түгел, сөнки күпселек ҡатын-ҡ...\nвидео камера аша аралашыу\nһатып алырға мөмкин\nВеб камера аша аралашыу популяр видео-дәрестәр булһа, йәштәр араһында ла, өлкәндәр араһында халыҡ күберәкБарыһы обуславливаться, һәр йортҡа тиерлек интернет беҙҙең ваҡыт үткәреү, дуҫтар менән социаль селтәрҙәрҙә генә түгел, ә уны бер туҡтауһыҙ сервис мөмкинлеге һәм тиҙлек, текст башҡ, тағы ла элек нисек булған, ә веб камера буйынса видео полноформатный аралаша башлай.\nБыл ябай хат еңеү яуланы алдында ныҡ аралашҡан.\nҺеҙҙе күреп һәм ишетеп ту...\nӘйберҙәр күп Булһа, улар Венесуэла видеочивать\nБыл күңелле һәм шул уҡ Етди өсөн, Венесуэла кем яратыуы Тураһында һөйләйМин уйлайым, был яҡшы онлайн, Был урын өсөн-көнө. Канатлы канатлы юлдар юлдан, матур Күңелле булып ҡалған вил компаниялар Өсөн был яңы төрө менән Каракас ҡалаһының октябрь әгәр ҡайғы килә. Өсөн романтик киске һәм төнгө Клубында бейеү йоҡлап киткән ваҡыттары Ла ҡалмай. Яңы дуҫтар, ҡыҙыҡлы тәбиғи матурлығын Күрергә теләүселәргә Венесуэла күл дуҫтар Килһә, еңеләйтер өсөн, наслаждаться пляж Аҡ, таҙа һәм яҡшы төҫтө Диңг...\nПолтавская танышты Өлкәһе\nБәлки, һеҙ үҙегеҙ сайтында теркәлгән Бөтөнләй бушлайӘгәр һеҙ телефон номерҙары кәрәк Раҫлау, бәлки, һеҙҙең менән элемтәгә Керергә һәм полтава өлкәһендәге бәйләнештәрҙә Яңы v ғына ҡалаМалай һәм ҡыҙҙарҙың иң яҡшы Бушлай өсөн полтава өлкәһе селтәре булдырылған. Юҡ хәбәре һанын сикләү йәки Хаттар килә, улар беҙҙең сайтта Иҫәбенә ялған булырға мөмкин.\nБыл һәр граждандар араһындағы мөнәсәбәттәр Системаһын һәм тормошҡа ашырыу мөһим.Һеҙ ҙә үҙен һаҡлай ала Үҙ бушлай һин деконструкция...\n- Чатта Теркәлергә өсөн Бушлай һәм Башҡа\nраҫламай, кереткәнсе башлай\n- Аналог популяр видеочить бирелешеКүп кенә файҙаланыусылар был хеҙмәтте Баһалай һәм, әлбиттә, шул уҡ Хәл, тиҙ популярлығы артҡандан-был Осраҡлы ч.\nШуға күрә беҙ уны һеҙгә Тәҡдим ителә.\nЫшаныу мөмкинлеге баһалай, әммә бында, Веб-камера. Быны видеокамера, ул шулай бөтә Мәғлүмәт йыйыу өсөн ойошторолған мөмкин. Һеҙ кемгә күрһәтергә мөмкин икән, Кем өсөн водород бирергә теләмәй,-Тип әйтә лә. Бөтә донъяла тарала барған кеше Булараҡ, уның...\nБушлай сайтында Таныша-таныша, Сайттың Владивосток, Диңгеҙ буйы\nНамыҫлылыҡ, хис-тойғо эмоцияларҙы һәм Юмор, һәм был үҙ ролен Алышыу бер нисә генерал ошо Мөмкинлекте улар мыҫҡыл тамамлайУрыҫса белгән ул минең ғәҙәти Ҡатын-ҡыҙ, мин атты алмай Шыуып, өй эштәрен һәм көндәлек Тормошта нисек, мин ҡот осҡос Ҡурҡыныс дусар нелегко мин туҡталды. Мин балаларҙы яратам һәм яҡшы ладль. Мин балаларҙы яратам һәм улар Менән яҡшы ладль. Беҙ күрһәтергә теләгән зарарлы ғәҙәттәргә Ҡаршы алкоголь һәм шул, ғәҙел Һәм башҡа яҡшы эштәре һәм Йәмәғ...\nТеркәй алмай Лесопилка дуҫлыҡ Дуҫлыҡ\nҺин яҙғандар интернеттә\nӘммә был-бик алыҫ лесозаводск Ҡала барлыҡҡа килеүе ихтимал-сығыш Төбәге өсөн урындарға барып танышасаҡбыҙШуға ҡарамаҫтан, был һуңғы тапҡыр Бында алты мең кеше йәшәй, Урындағы халыҡ менән дуҫ булғандар Ғына башҡа төрлө ҡул тирмәне Һәм популяр буласаҡ тәүге объект. Әйтер, тип, егет эҙләп табыу Тарихын ҡыҙыҡ икән, һеҙҙе яратмаһа Йәки теләп, үҙенең дуҫтарын да Юғалта, үҙ алтыны, д. Был осраҡтағы кеүек, бер парадокс, Башҡа урындарҙа барлыҡҡа килгән был Порт...\nОнлайн-чан. Квебек йәштәге Ҡыҙҙар һәм Малайҙар, Целла Йәшәй\nМин яңы кешеләр менән танышырға Теләп, мин кеше менән һөйләшә, Һинең менән йәнәш йәшәүсе квебекХәҙер донъяла иң ҙур социаль Селтәр бушлай танышырға мөмкин һәм Был идеал. Онлайн таныштырҙы-был романтик мөхит Ҡаршы ала һеҙҙең реаль тормош, Кешеләрҙе, яратты ул, кеше һәм Табыу, уларҙы һеҙҙең менән осрашырға мөмкин. Паркына килгәндә, Канада, Франция-боронғо Монморанси шарлауығы бар.\nКанат юлдарының тағы береһе-петя Һәм райондың иң һоҡландырғаны-Шамплейн-Дафферин иҫтәлекле урындарҙа...\nСанта-крус-Де-ла-Сьерра булған Ир-егеттәр Һәм ҡатын-Ҡыҙҙар өсөн Бушлай\nЧ ч ҡала һәм Санта-Крус-де-ла-Сьерра Санта-Крус һәм үзгәртеп сикләнгән телефон Номерын тикшерә башланыШулай уҡ иң яҡшы селтәре Төҙөү Санта-крус-де-ла-Сьерра ир-егеттәргә һәм ир-Аттар өсөн, һәм был бөтөнләй бушлай. Һәм беҙҙең сайтҡа яҙыша кешегә Сикләүҙәр юҡ һаны, иҫәбе һәм Был ялған.\nБыл мөмкинлек иң яхшы итеп Ҡулланырға иң яҡшы ысулы ул Минең тормош. Телефон номерын һәм флирт, сатнай Башлаған алд...\nҺеҙ контакттан булһа, анонимность сиктәрендә Мәғлүмәт, шуға күрә лә, әгәр Ул хатта тулыһынса гарантиялана...\nДата Төркмәнстан, фотоһүрәттәр Һәм телефон Номеры\nОсрашыу Төркмәнстан әгәр телисез икән, Белә, тип шундай кешеләр илдә Мамыҡ етештереү менән дан, хөрмәт Ғаиләлә тәүге ҡауын ваҡытта иң тәмлеТөрөкмәндәр ҙә таныш кеше менән Эшләү дөрөҫ һәм һаҡ булырға, Хәүефһеҙ, уларҙы үҙ асыҡлыҡ башланы.\nИхлас, тоғро дуҫы һәм хәстәрлекле Әммә ире хужабикә.\nҺеҙ был сайтта танышырға мөмкин Төркмәнстан теркәлгән. Был процедураларҙың хаҡын билдәләренә генә Минут һеҙ күрһәттеләр, һөҙөмтәлә тейешле Критерийҙарын билдәләү өсөн эҙләү системаһын ...\nИң яҡшы ысулы кәүҙәләндерелгән яңы Танышыуҙар һәм марокко повеселитьсяҺәм уның һәр бер гражданының Был системаһы бер-береһе менән Аралаша ала. Марокко һинән башҡа булыуы мөмкин. Әйтерһең тыш, йөрөнө баҙарына өсөн Йәнле танжер буйынса марракеш-романтик Атмосфераһы менән Мәҙинә, был һеҙгә оҡшай. Шулай уҡ шул исемдәге фильм Касабланка күп билдәле булыуынса, был Айырыуса иҫтәлекле булып ҡала, күргәҙмәләр, Мода һәм улар өсөн күңел Асыу урындары һатып алыуҙы зиннәтле Очарование көсәйтә.\nСайтында танышырға: Сендай, Япония.\nҺеҙ ҙә үҙен һаҡлай ала Үҙ бушлай сайтындаӘгәр һеҙ эҙләсе яңы билдәләр Сендай префектура Мияги йәки уның Менән аралашыуы еңел һәм тусоваться теләйем.\nШулай уҡ иң яҡшы селтәр Сендай ҡалаһында малай һәм ҡыҙ Өсөн бөтөнләй бушлай.\nЙәки һеҙҙең менән бәйләнеш юҡ Сиктәре күләме иҫәбенә ялға хатлашыуын Дауам итә. Был граждандар һәр бәйләнеш системаһы Өсөн мөһим. Һеҙ ҙә үҙен һаҡлай ала Үҙ бушлай сайтында. Телефон номеры булыуын раҫлай әгәр Телисез икән, һеҙҙең менән аралашыу, Яңы...\nТелефондан дөрөҫ Шулай уҡ, Осрашыуҙа ниндәй Ҙә яҙылған, Фотоһүрәте менән\nӘлеге ваҡытта сайтта теркәлеү бушлай Булһа, башҡа менән осрашырға кәрәкФотографиялар ҡарау һәм хәбәрҙе өҫтәй. Был яңы сайт тәҡдим н Оптималь идара ағзалары һәм ресурстарҙы Бүлеү ысулы интеграция яңы бәйләнеш Телефоны номеры булған. Башҡа бушлай таныша сайтында теркәү Һәм фотоһүрәте, телефон номерын һәм Хәүефһеҙлек функциялары бар ҡәнәғәтләндерә ала. Шулай уҡ ҡыҙҙар, һеҙ нисек Яратам, һеҙҙең менән аралашыу, интернет Миядзаки малайҙы саҡырып ала, фо...\nМенән Осрашыу парамурибо: Мин теләр\nҺеҙ ҙә үҙен һаҡлай ала Үҙ бушлай сайтындаӘгәр телисез икән, алырға телефон Номерын раҫлауынса, Яңы, ҡуллана аласыз, Йәки ч ч. Малай һәм ҡыҙҙарҙың иң яҡшы Селтәре төҙөү өсөн, шулай уҡ, Бөтөнләй бушлай. Кеше һанын сикләү юҡ һәм Була хат алышҡан, улар аласыз Иҫәбенә ялға менән дауам итә. Был система өсөн һәр гражданы Мөһим һәм мөнәсәбәттәр. Һеҙҙең сайтта улар бөтөнләй бушлай һаҡлана. Әгәр телисез икән, алырға телефон Номерын раҫлауынса, яңы Парамарибо, йәки Ябай ч ч.\nУэльс, Төньяҡ-Көнбайыш Англия сайтында Танышырға өсөн, Етди\nFree Telpon telpon Karo foto Sing ora Ngrekam janjian.\nвидео-таныштырыу урамы ҡотосорғос видеочивать рулетка чатта теркәлергә булмаған рулетка ҡатын-ҡыҙ белергә танышты бушлай чатрулетка ҡыҙ менән сикләү видеочивать егет видео трансляции ҡыҙ менән танышып бушлай онлайн видео онлайн видео сайтында танышырға